O alcalde deu conta esta mañá do "éxito" do primeiro día da campaña de información aos pais e nais do novo plan de tráfico deseñado para os colexios, que prevé reservar dez ou doce aparcamentos nas horas de entrada e saída dos alumnos. Hoxe arrancou de xeito experimental en catro centros e noutros nove comezará a funcionar o 8 de xuño, para aplicarse no resto de colexios a partires do próximo curso escolar.\nTal e como explicou o alcalde, esta mañá comezou a campaña de información para os pais e nais de alumnos sobre os novos plans de tráfico elaborados polo Concello para os colexios, que funcionarán inicialmente, como primeira fase, en trece centros. Hoxe arrancou en catro colexios e noutros nove o fará o próximo 8 de xuño.\nConcretamente, este plan piloto iniciouse con "éxito" no colexio Maristas (con reserva de estacionamentos en Venezuela entre as 08:15 e as 09:15h e de 13:30 a 14:30 horas) onde só de detectaron problemas con algún usuario da escola infantil que chegou demasiado temprano. Na Compañía de María – Enseñanza (con zona acotada para aparcamento en Colmeiro Laforet de 08:30 a 09:30h), explicou, houbo máis problemas porque é unha zona de aparcamento de longa estancia e os propietarios dos vehículos non os retiraron, tal e como debían. A este respecto o rexedor avanzou que se lles vai notificar aos propietarios dos coches a nova situación e vaise adiantar ás 08,00 horas as restriccións de estacionamento, por propia petición do centro educativo. No Escultor Acuña (con estacionamento reservado de 08:30 a 09:15h e de 13:30 a 14:15h, na rúa Estrada) o tráfico foi máis fluido que outros días e o mesmo sucedeu nas inmediacións do Lope de Vega (con estacionamento propio de 08:30 a 09:15h). O próximo luns, 8 de xuño, arrancará este plan piloto noutros nove centros: María Auxiliadora – Salesianos, García Barbón, Vicente Risco, Amor de Dios, Illas Cíes, Doutor Fleming – Villa Laura, María Inmaculada – Carmelitas, San Miguel Nebrija – O Castro e Padre Míguez – Las Calasancias.\nEn declaracións aos medios, Caballero explicou que nos próximos días se vai "intensificar" a campaña informativa, sobre todo nas zonas nas que hai aparcamento de longo prazo. Pasado este tempo, apostilou, comezarase a sancionar aos vehículos.


Apelidos con boas raíces | Allos con bugallos | Portal das Palabras\nA antroponimia é a parte da onomástica que pescuda na orixe, historia e significación dos nomes propios dunha persoa. Con motivo do Día das Letras Galegas 2020, aproveitouse o apelido máis identificativo do seu protagonista, Ricardo Carballo Calero, para profundar un chisco nesta disciplina pescudando nas orixes deste nome de familia e doutros con raíces tamén fondas nos nomes de plantas.\nNo século IX xurdiu a necesidade de ter un segundo nome propio, o que coñecemos como o apelido. Naquela altura houbo un aumento demográfico e a coincidencia de nomes fixo necesario idear outros procedementos para identificar as persoas coas que te relacionabas. Botouse así man dos patronímicos (nome do pai), dos topónimos indicadores do lugar de onde era unha persoa, dos oficios que se desenvolvían ou dos sobrenomes (alcumes da familia). Os apelidos podían xurdir así por comparación facendo referencia a unha característica física (Calvo ou Formoso), psíquica (Ledo) ou á semellanza con animais (Solla), obxectos (Castelo) ou plantas e árbores.\nCarballo ou Carvalho –como o grafou o escritor e filólogo que será homenaxeado este 17 de maio– é un apelido que xorde do nome común que se lle outorga á especie arbórea quercus robur, árbore caducifolia da familia das fagáceas, de gran tamaño, cerna moi dura e copa ampla que ten como froito a landra sobre un longo pedúnculo. Tamén atopamos unha serie de nomes de familia que son derivados do primeiro como é o caso de Carballal, Carballada, Carballeira e Carballeiro. Crese que o apelido podería xurdir da comparación da persoa coa árbore (o que era forte coma un carballo) ou, ao mellor, dun topónimo que faría referencia á súa vez á presenza desta árbore no lugar do que era orixinal unha persoa (ser de Carballo). Segundo a Cartografía dos Apelidos de Galicia o apelido Carballo ten 10121 ocorrencias en 186 concellos de toda Galicia e Carvalho atopámolo 325 veces, en 21 concellos, moitos próximos co territorio portugués. Ademais de Ricardo Carballo Calero, na relación de persoas homenaxeadas co Día das Letras Galegas atopamos tamén a Luís Amado Carballo, protagonista do Día das Letras Galegas de 1982.\nOutra unidade moi común no elenco dos apelidos vinculados a plantas é Piñeiro. A orixe do nome desta árbore está na designación clásica latina pinus, que era ‘piñeiro’ pero que chegou a nós desde o baixo latín pinarius. O seu uso como apelido pode explicarse, como no caso anterior, por comparación coa árbore, aínda que tampouco se debe desbotar que garde relación co nome de lugar, xa que hai 150 parroquias en Galicia que reciben o nome de Piñeiro. Segundo a Cartografía dos Apelidos, é un apelido abundante en todo o territorio, 25095 ocorrencias en 191 concellos, inda que gran parte dos seus depositarios se concentran na franxa atlántica que vai desde Carnota a Moaña. Tamén se rexistran coma derivados Piñeira e Piñeiroa e, en Verín e A Mezquita, a variante gráfica Pinheiro. Volvendo á celebración das Letras Galegas, cómpre lembrar a Ramón Piñeiro, homenaxeado en 2009.\nUn nome de familia bastante frecuente en Galicia é Pereira, que ocupa o posto 24 en frecuencia, sabendo que os primeiros son para Rodríguez, Fernández e García, que son patronímicos. Aínda que o atopamos en todo o país, presenta unha extraordinaria concentración no Baixo Miño, entre O Rosal e Gomesende. Menos ocorrencias atopamos da forma en plural, Pereiras. Ambas as dúas xorden do nome da árbore froiteira, unha creación sobre o nome da froita, pera, que vén do equivalente latino pira, plural de pirum ‘pera’.\nExiste ademais a forma Pereiro, que remite tamén ao nome común pereiro co que se designan diversas árbores, entre as que está unha variedade de maceira que dá peros, que poden ser tanto mazás agres como peras silvestres pequeneiras. De feito, o nome desta árbore é un derivado sobre pero que nos chega, tamén, do latín pirum ‘pera’, do mesmo étimo que pereira, pero partindo do masculino. Como apelido témolo localizado, sobre todo, na provincia da Coruña e no interior norte da de Pontevedra, coa excepción dunha illa na provincia de Lugo, no concello do Incio e os concellos limítrofes. E desa zona, de Monforte de Lemos, era Lois Pereiro, o protagonista do Día das Letras Galegas de 2011.\nFilgueira e Filgueiras son apelidos que non derivan directamente do nome dunha árbore, senón que remiten a un lugar onde abunda unha planta, neste caso, felgo, fento ou fieito. Todos eles son nomes comúns que remiten a filix, -icis ‘fieito’. Este antropónimo ten unha ocorrencia alta na provincia da Coruña, en concreto nos concellos de Lousame e Noia, e na ría de Pontevedra. Da variante plural, os seus depositarios xúntanse no norte da Coruña, en Monfero, Miño e Pontedeume. Na relación de homenaxeados no Día das Letras Galegas tamén o atopamos a través de Xosé Filgueira Valverde, protagonista do 17 de maio de 2015. Xesús Ferro Couselo é outro autor das Letras (1996) que leva unha planta como nome de familia. O seu segundo apelido remite a aquela plantiña que medra nos valados, verde e carnosa á que lle corresponde o nome científico Umbiculus pendulinus ou rupestris, máis coñecida seguramente a través doutras voces populares como capelo, conchelo ou orella de frade. O apelido Couselo é case exclusivo da provincia da Coruña, onde hai moitos en Ordes e Tordoia; pero atópase tamén no concello de Valga, en Pontevedra, onde naceu precisamente o noso autor e de onde era a súa familia materna.


A Comisión convida a rexións e comunidades a unirse á súa Misión de Adaptación ao Cambio Climático | Pacto de los Alcaldes por el Clima y la Energía\nA Comisión convida a rexións e comunidades a unirse á súa Misión de Adaptación ao Cambio Climático\nluns, 14 Marzo, 2022 - 00:00\nA Comisión Europea dispuxo unha enquisa para que as rexións e comunidades expresen o seu interese en unirse á Misión. Unha vez analizadas as respostas á enquisa, convidarase as rexións e comunidades que demostren o seu compromiso coa adaptación para asinar unha Carta da Misión.\nO obxectivo da Misión é apoiar a 150 rexións e comunidades para que aceleren a súa transformación cara á resiliencia climática, axudándoas a comprender, preparar e xestionar os riscos inducidos polo clima.\nUnirse á Misión situará ás rexións e comunidades na vangarda da innovación na transición de Europa para converterse nun continente máis resiliente.\nA cuestión da adaptación ao cambio climático e da resiliencia aos seus efectos cobrou un gran impulso, tanto a nivel mundial como europeo. A Estratexia de Adaptación da UE -Busque as traducións dispoñibles da ligazón anterior- establece como podemos prepararnos mellor para os inevitables impactos climáticos e os fenómenos meteorolóxicos extremos.\nA Misión de Adaptación ao Cambio Climático da UE contribúe a poñer en práctica a estratexia sobre o terreo nas rexións e comunidades da UE, xa que son estas as que están mellor situadas para despregar solucións a medida que aborden as súas vulnerabilidades climáticas locais específicas.\nAo adherirse á Carta e aos principios da Misión da UE sobre a Adaptación ao Cambio Climático, as rexións e comunidades pasarán a formar parte dunha comunidade de prácticas sobre a adaptación ao cambio climático, e terán a oportunidade de traballar en rede e compartir con outras rexións e comunidades de Europa.\nOs asinantes tamén terán acceso aos servizos da Plataforma de Implementación da Misión, que estará operativa a principios de 2023.


Inicio Vigo Servizos do aeroporto Categorías Zona de chegadas\nTras desembarcar, sigue as indicacións para chegar á sala de recollida de equipaxes asignada ao teu voo. Unha vez que esteas na sala correspondente, se facturaches equipaxe no aeroporto de orixe, mira nas pantallas o número de fita asignado ao teu voo.\nEn caso de perda ou deterioración da equipaxe, acude ao mostrador da túa compañía ou axente handling.\nO servizo de Aduanas do aeroporto encóntrase situado na sala de recollida de equipaxes.\nSe procedes dun país que non é membro da UE terás que valorar se debes declarar os bens que transportas na túa equipaxe e pasar polo control de Aduanas do aeroporto. Algúns exemplos de produtos que deben ser declarados son: alimentos, equipos electrónicos de alto valor, cantidades superiores a 10.000 euros, etc. En caso de dúbida, a mellor opción é consultar no mesmo control de Aduanas.


O equipo xuvenil do Valdesuso Peugeot Vilalba F.S. descansará na decimosexta xornada de liga, primeira xornada da segunda volta, por mor da retirada da competición do equipo CIOS de Vigo F.S.\nOs números do equipo vilalbés na primeira volta non foron os esperados, si ben obtivo bos resultados nas primeiras xornadas, logo deu un baixón inesperado. Nos trece partidos acadou catro victorias dous empates e sete derrotas para un total de catorce puntos, ocupando o décimo posto na clasificación.\nAgárdase, polo tanto, unha reacción tanto de xogo como de resultados na segunda volta dun equipo que ten que demostrar moito máis na Liga Galega Xuvenil.


Presentamos RECUPERA, un sistema que incluirá robótica para a rehabilitación de pacientes con dano cerebral | BALIDEA\nPresentamos RECUPERA, un sistema que incluirá robótica para a rehabilitación de pacientes con dano cerebral\nPor Balidea Posteado o Decembro 23rd, 2016\nO consorcio de empresas que integramos o proxecto RECUPERA presentamos esta semana a iniciativa no Hospital Povisa. O seu principal obxectivo é o desenvolvemento dun robot para a súa aplicación clínica en procesos rehabilitación de pacientes con dano cerebral provocado, por exemplo, por un ictus ou un accidente cerebrovascular. Así mesmo prevé a súa integración cun sistema de realidade virtual inmersiva, que lle permita ao usuario situarse en escenarios cotiáns, como a cociña e o baño, para tentar realizar virtualmente actividades concretas da vida diaria.\nEsta iniciativa está liderada por Balidea, en colaboración co Hospital Povisa, Aimen Centro Tecnolóxico e as empresas DGH, i3Te e Ficción Producciones.\nO robot, do que xa existe un prototipo, consiste nun brazo robótico que se ensambla ao brazo débil dun paciente pola boneca ou a man e lle permite a realización de diversos exercicios, asistíndoo segundo os seus déficits motores. Ademais de mellorar as habilidades do paciente, o robot permitirá realizar un seguimento obxectivo dos seus progresos.\nA terapia robótica ofrecerálle ao paciente unha serie de vantaxes respecto da terapia convencional, como poder levar a cabo moitas repeticións de movementos -que son a base da aprendizaxe- sen erros e sen fatiga, e posibilitando alongar os adestramentos sen necesitar a participación directa do terapeuta. Tamén presenta algunhas dificultades e retos, como a de reproducir con exactitude os complexos movementos fisiológicos humanos.\nO proxecto conta cun orzamento de 1,33 millóns de euros e está cofinanciado pola Axencia Galega de Innovación (GAIN) no marco do programa ConectaPEME 2016, subvencionado polo Fondo Europeo de Desenvolvemento Rexional (FEDER).\nPara o seu desenvolvemento fixouse un prazo de 34 meses. Ao longo do próximo ano irase perfeccionando o prototipo e espérase que en 2018 se instale en Povisa para levar a cabo a súa validación clínica. Posterioremente pasará a formar parte dos ximnasios de rehabilitación, onde completará o labor de fisioterapeutas e terapeutas ocupacionais para favorecer a recuperación neurológica.\nPREBENCAR e RISING, dous novos proxectos TIC pensados para mellorar a calidade de vida das persoas con problemas cardiovasculares e con deterioro cognitivo\nNovembro 28th, 2016 Artigo seguinte\nTOURAL, tecnoloxías móbiles innovadoras para grandes eventos culturais\nXaneiro 18th, 2017


trirreme substantivo masculino Antigüidade clásica Embarcación con tres fileiras de remos en cada costado. Os trirremes foron navíos de guerra. O trirreme foi moi usado en Roma.\nSubstantivo feminino. Emprego terapéutico das vacinas. Máis


Don Pelayo, puido ser orixinario de Tui? - Comarcas na Rede\nNovos obradoiros online da SmartPeme da Deputación para esta semana\nDon Pelayo, puido ser orixinario de Tui?\nExisten personaxes históricas da nosa historia os cales todos coñecemos, pero as veces a falta de información e hipóteses sobre a vida destes non tan coñecida, fainos pensar que tal vez seu orixe ou vida sexa diferente a como pensamos. Don Pelayo ou como se di en galego, don Paio, é un personaxe cheo de mito e lenda, o grande vencedor da batalla de Covadonga no ano 718 (ou 722) ante o invasor árabe, pero historicamente coincide este mito coa realidade? A día de hoxe está considerado un patrón dos nosos primos e irmáns asturianos, pero era Pelayo realmente asturián de orixe?\nFora de teorías con pouco fundamento cando menos nas crónicas e escritos medievais, si aparece nunha crónica coñecida co orixe de Don Pelayo, tratase da crónica Albeldense, escrita no ano 883 (165 anos despois da batalla de Covadonga) no mosteiro de San Millán de la Cogolla, o que nos fala duns sucesos importantes ocorridos na cidade de Tui a finais do século VII, que terán moita relevancia no posible orixe do noso protagonista.\nSegundo o escrito, antes da invasión do reino visigodo polos árabes comezada no ano 711, reinaba no Reino Visigodo en Toledo o rei Égica, sendo seu herdeiro, seu fillo Witiza. Este antes de herdar a coroa, foi enviado a Gallaecia por seu pai a gobernar o antigo reino dos Suevos, establecendo seu centro de poder ou corte dependente de Toledo na cidade de Tui, recordade que en outro artigo falamos de aquela Tui rexia, onde o palacio deste príncipe puido estar no lugar de Pazos de Reis.\nAlí aparece ou foi enviado un conde ou dux (duque) chamado Favila ou Fafila, do cal tampouco se sabe moi ben seu orixe, uns nos din que era de descendencia da máis alta liña nobre goda, pero é unha hipótese entre outras. O que si semella máis lóxico é que Favila fose o gobernador ou duque daquela zona ou mesmo da antiga Gallaecia antes de chegar Witiza. Este Favila, segundo di a crónica, era o pai de Don Pelayo, que por aquelas sería como muito un mozo. Por sucesos curiosos na historia, unha discusión entre o Witiza e Favila por un problema de mulleres (contan que pola propia muller de Favila) o príncipe godo mata a Favila dun bastonazo na cabeza. Por motivos que explicaremos agora, é posible que Pelayo por mor de represalias tivese que exiliarse de Tui nese momento.\nPasan os anos e morre o rei Égica, polo que sube o trono o Witiza, o cal marcha para a capital goda de Toledo. Alí nos volta dicir a crónica, que Pelayo fillo de Favila, foi desterrado da capital polo rei. E dicir, as rencillas seguían abertas e posiblemente marchase para a terra que cando menos o viu criar, a Gallaecia. Estes son os únicos datos escritos da época que nos falan do orixe de Pelayo, o cal cando menos, parte de súa infancia e mocidade, os pasou en Tui.\nNo ano 711 comeza a conquista musulmán da Península Ibérica, e reaparece aquel Pelayo que todos coñecemos dende os libros de historia da ensinanza, pero mesmo aquí aparecen máis datos de seu posible orixe tudense e ser fillo de Favila. Cando nos fala a propia crónica Albelense da batalla de Covadonga, moi esaxerada e con mitos relixiosos, a cal se pode resumir con “180.000 musulmáns atacan a 300 cristiáns encabezados por Don Pelayo, o cal grazas a aparición da virxe as frechas musulmáns vólvenlle de volta e gañan a batalla”, Pelayo aparece como un heroe que coñecía ben aquelas terras do norte, e comezaba así o que chaman Reconquista.\nPero se imos a crónica musulmán, pois aquí tamén temos datos do outro bando, nos fala dunha rebelión en Galicia encabezada por un asno salvaxe chamado Belay (Pelayo), o cal se apoderou de seu país, mandando os árabes un continxente que os guerrea, ate o punto que os rebeldes e seu líder, Pelayo, con só 30 homes e 10 mulleres moribundos, se agochan naquelas terras de difícil acceso (non mencionan Covadonga), facendo que as tropas musulmáns os despreciaran e os deixaran a súa sorte cunha famosa frase, que mal nos poden facer 30 asnos salvaxes.\nNoutra crónica árabe anónima do século IX, tamén nos fala,“sublevouse na súa terra da Gallaecia, un bárbaro chamado Belay fillo de Favila, contra os árabes donos de seu país. Unha vez máis se nomea a Pelayo como galego e fillo de Favila, inda que aquela Gallaecia territorial non ten que ver coa nosa actual, pois a propia Asturias estaba dentro dela.\nOutro dato interesante para rematar, é que existía unha tradición xermana e moi arraigada nos godos de por o nome do avó paterno o fillo primoxénito, a Pelayo herdoulle o reino por así chamalo, seu fillo, chamado Favila, como seu avó que so gobernou dous anos pois nunha cacería o matou un oso.\nResumindo para rematar, semella bastante claro que o pai de Pelayo ou Paio fora o conde Favila, do cal descoñecemos realmente seu orixe, pero si sabemos súa relación coa cidade de Tui e a antiga Gallaecia, e son os datos escritos máis antigos que temos sobre o posible orixe desta evidente figura histórica, Don Pelayo.


Saramago Apontamentos: Luis Pastor e Esperanza Fernández interpretam o verso "Nesta esquina do tempo" inserido na obra de José Saramago "Os Poemas Possíveis" (1966)\nLuis Pastor e Esperanza Fernández interpretam o verso "Nesta esquina do tempo" inserido na obra de José Saramago "Os Poemas Possíveis" (1966)\n"Nesta esquina do tempo"\nActuación Homenaje a José Saramago en el Auditorio Pilar Bardem. Rivas Vacíamadrid\nLetra: José Saramago. Música: Luis Pastor\nVoz: Luis Pastor\nPiano: Luis Fernández\nCavaquinho: Sérgio Tannus\nGuitarra: Pedro Pastor\nCoros: Lourdes Guerra\n"Nesta esquina do tempo é que te encontro,\nÓ nocturna ribeira de aguas vivas\nSobre as águas, as margens e os lírios"\nÁlbum "Mi voz em tu palabra"\n"En esta esquina del tiempo"\nMúsica: Luis Pastor. Arreglos Dorantes y poesía de José Saramago.\nGrabado en teatro Lope de Vega de Sevilla.\nCD editado por Discmedi 2013\nCanal de Vídeos de Esperanza Fernández\nEtiquetas: cultura, esperanza fernández, esperanza fernández canta a josé saramago, literatura, literatura portuguesa, luis pastor, nesta esquina do tempo, os poemas possíveis, saramago, saramago apontamentos\nLuis Pastor e Esperanza Fernández interpretam o ve...


BIBLIOTECA ESCOLAR VÍCTOR SÁENZ: CONVOCAMOS O "CONCURSO DE POSTAIS DE NADAL 2020"\nXa pronto chega o Nadal, e aínda que este curso non celebraremos un festival como en anteriores ocasións, si que vos quero anunciar o “Concurso de Postais de Nadal”. O curso pasado voou en forma de moucho a todos os nosos fogares... E este? Levará plumas?\nAínda que non é obrigatorio, pode ser unha boa maneira de unir a actividade ao proxecto. Sexa como sexa, estou segura de que as vosas creacións farán máis doado de levar as prohibicións que a covid nos obriga a establecer...\nAsí que xa sabedes, enchede as cartolinas que vos entregaremos con ilusión, como adoitades facer. Esa cartolina irá dobrada, para que tamén poidades engadirlle algún texto, xa que este ano seguramente moitas de vós queirades envialas a aquelas persoas que non poidades ver durante as vacacións.\nO prazo para entregalas remata a vindeiro mércores, 16 de decembro. Expoñeranse no corredor e votaremos pola que máis nos guste. Haberá cinco agasallos: dous para Educación Infantil, outro para 1º e 2º, un máis para 3º e 4º e outro para 5º e 6º. A que máis votos reciba será a que se envíe a toda a comunidade para felicitar as festas do Nadal. Pode ser a túa, así que... A COMEZAR!!!\nPublicado por Equipo de Biblioteca do CEIP Víctor Sáenz ás 08:30\nEtiquetas: concurso, Curso 2020-21, Postais de Nadal, proxecto integrado


BNG demanda mellorar a conexión de Internet en Gondomar - Novas - BNG - Bloque Nacionalista Galego\nNéstor Rego reclama levar a cabo as obras de ampliación da rede de fibra e conseguir cumprir os compromisos de implantación do servizo de internet\nUrxe impulsar unha reforma da normativa para que obrigue ás compañías a aplicar as bonificacións ou descontos na factura de internet cando non cumpran os contratos\n19 out. 2021 - 13:26\nMovistar Congreso Internet\nA formación do BNG rexistra novas iniciativas no Congreso co obxectivo de garantir a conexión de internet nas zonas do rural da Galiza que, a día de hoxe, se atopan en desigualdade con outras zonas urbanas. O deputado do BNG na cámara baixa, Néstor Rego, exemplifica a falta de acceso a internet na meirande parte das parroquias de Gondomar e reclama ao Goberno do Estado que actúe para que as compañías cumpran coas obras de ampliación da rede de fibra. Así mesmo, urxe que se leve a cabo unha reforma da normativa para obrigar ás compañías a aplicar descontos nas facturas cando non cumpran co estipulado no contrato cobrando só o servizo que de verdade poidan ofrecer.\nA veciñanza do Concello de Gondomar leva anos reclamando a mellora no servizo de internet. A cobertura non supera 25% das vivendas totais de e a maioría delas atópanse no casco urbano e nunha parte da parroquia de Vincios. “Isto vulnera o dereito a ter un servizo de internet de calidade e en igualdade de condicións ao que poden gozar outras zonas” comeza o deputado nacionalista. De facto, Gondomar debe soportar un servizo “exaxeradamente lento, cando non inexistente” nas zonas máis rurais do municipio.\nA maioría da veciñanza ten conexión de ADSL que nin sequera alcanza os 10 megas. Como esta se colapsa, moitas persoas optan pola rede móbil 4G “polo que tamén se satura e deixa de ser eficiente”. “As persoas están pagando por un servizo de Internet que non reciben das empresas de telefonía. Por iso entendemos que o Goberno do Estado ten que impulsar unha reforma da normativa aplicábel que obrigue ás compañías a aplicar rebaixas ou descontos nas facturas de telefonía e internet cando non cumpran o estipulado” explica o deputado nacionalista.


O BNG comprométese coa declaración BIC da ponte medieval de Pontevea. - Novas - BNG de Teo - Bloque Nacionalista Galego\nO BNG comprométese coa declaración BIC da ponte medieval de Pontevea.\n07 Nov 2017 ás 11:56\nO BNG das localidades de Teo e A Estrada realizamos na praia fluvial de Pontevea un acto reivindicativo para a declaración como BIC (Ben de Interese Cultural) da ponte medieval de Pontevea.\nEste acto, protagonizado por militantes e simpatizantes, contou coa presenza e apoio de Rosana Pérez Fernández, ex-deputada do BNG no Congreso e candidata ao Parlamento Galego, e Daniel Rodas Chapela, que foi deputado no Parlamento Galego na pasada lexislatura, de Susana Camba Castro, candidata da Estrada ao Parlamento Galego, así como dos portavoces do BNG en Teo e na Estrada, Manuel Anxo Fernández Baz e Xosé Magariños Maceiras, respectivamente.\nCon este acto, queremos deixar clara máis unha vez a nosa aposta pola declaración BIC da ponte medieval de Pontevea, unha declaración impulsada pola organización nos concellos da Estrada e de Teo e no Parlamento Galego, e actualmente en trámite por parte da Xunta de Galiza.\nO concelleiro do BNG en Teo, Manuel Anxo Fernández Baz, afirmou que “se o BNG ten responsabilidades de goberno a partir do 25 de setembro, non deixaremos que fique no olvido a declaración BIC da ponte de Pontevea como parece que quere facer o PP, dándolle un forte impulso para que a declaración se faga canto antes.” Por outra banda, engadíu que “o obxectivo do BNG é poñer en valor a Ponte e toda a contorna desde a Burga, pois ten unha gran potencialidade desde o punto de vista turístico, ademais do que representa para o concello de Teo.”\nNeste sentido, Fernández Baz explicou que o BNG leva no seu programa “a elaboración de planos directores territoriais do Patrimonio Cultural que estuden e desenvolvan estratexias culturais e económicas transversais de protección e posta en valor do patrimonio cultural”. E destacou que é “unha proposta que se enmarca nunha estratexia na que se implicarían tamén as administracións locais”.\nFinalmente, o portavoz nacionalista lembrou a necesidade de traballar pola recuperación e a promoción do patrimonio histórico-natural existente no concello de Teo, e nomeadamente pola recuperación e posta en valor da contorna da Burga.


Club Baloncesto Seis do Nadal - Coia: CONCLUÍDA A PRIMEIRA VOLTA DO SÉNIOR MASCULINO AUTONÓMICO DO CLUB NA LIGA 2ª DIVISIÓN 2011/2012\nCONCLUÍDA A PRIMEIRA VOLTA DO SÉNIOR MASCULINO AUTONÓMICO DO CLUB NA LIGA 2ª DIVISIÓN 2011/2012\n(Xogadores do Seis do Nadal ao rebote no partido anteo O Grove)\nC.B. GROVE TURIMARES S.L. (Grove) 50\nSEIS DO NADAL - COIA (Vigo) 71\nO Sénior Masculino Autonómico do Club Baloncesto Seis do Nadal - Coia comezou o ano 2012 cunha nova vitoria ante o C.B. Grove Turimares S.L., partido disputado o domingo día 15 de xaneiro do 2012 e correspondente á última xornada da primeira volta da Liga 2ª División Sénior Masculina 2011/12.\nO conxunto adestrado por César Álvarez afrontaba este partido despois de conseguir tres vitorias consecutivas ante o Baiona (63-40), Instituto Rosalía de Santiago (71-85) e MGR Val de Lemos (75-57); mentres que o combinado de O Grove buscaba no partido ante o Seis do Nadal - Coia sumar a súa primeira vitoria na competición.\n(Xogadores do Seis do Nadal - Coia agradecendo o apoio das bancadas)\nCo partido ante o C.B. Grove Turimares S.L., o equipo Seis do Nadal - Coia concluía a primeira volta da Liga 2ª División Sénior Masculina 2011/12 da Federación Galega de Baloncesto. Tras enfrontarse aos once conxuntos cos que comparte división, o Seis do Nadal - Coia conseguiu dez vitorias e unha soa derrota ante o Ourense Capital Termal (58-55) na vila ourensá.\nDespois da disputa da primeira das voltas da Liga 2ª División Sénior Masculina 2011/2012 o Seis do Nadal - Coia ocupa a segunda posición da táboa co mesmo número de vitorias e derrotas que o primeiro clasificado, o Ourense Capital Termal. A clasificación completa da competición é a seguinte:\nO Sénior Masculino Zonal remata a primeira volta\nPola súa banda o equipo Sénior Masculino Zonal, adestrado por Carlos Rodríguez, disputou o pasado sábado día 14 de xaneiro do 2012 a novena xornada da Liga 3ª División Sénior Masculina 2011/2012 ante o Vigo A.M. no Pavillón Municipal de O Berbés.\nTódolos xogadores dirixidos por Carlos Rodríguez afrontaron o partido coa intención de levarse a vitoria desde os primeiros minutos do encontro. Cunha gran actuación na primeira parte onde a igualdade entre ambos conxuntos foi notable o Seis do Nadal - Coia chegou ao descanso cunha pequena vantaxe no marcador. O terceiro período mantivo a diferenza pero foi no cuarto e último asalto onde o Vigo A.M. se fixo co control no marcador evitando así a primeira vitoria do equipo visitante.\nA clasificación completa da Liga 3ª División Sénior Masculina despois da primeira volta da competición é a seguinte:\nO Sénior Feminino comeza a segunda volta\nO Sénior Feminino do club dirixido por Francisco J. García viuse obrigado a aprazar o primeiro partido da segunda volta que lle enfrontaría ao combinado de Salesianos. Despois dos dez primeiros encontros disputados o balance do conxunto é positivo tras conseguir seis vitorias e encaixar catro derrotas.\nA clasificación completa da Liga 2ª División Sénior Feminina despois da primeira xornada da segunda volta é a seguinte:


Rutas en Kaiak | Concello de Cambados\nEstá vostede aquí: Inicio / Items / Descubre Cambados, Lecer / Rutas en Kaiak\nDesde o porto de San Tomé, realízanse rutas en kaiak pola costa de Cambados durante os meses de verán. Son, sen dúbida, moi interesantes e tranquilas, para gozar das vistas que nos ofrece a ría. Ideal para realizar en familia, parella ou grupo de amigos. Estas rutas inclúen servizo de guía cunha monitora especializada. (máis información)


Falamos de desenvolvemento técnico dun proxecto web con Segundo Fdez, de SOND3 | EASD Ramón Falcón - Lugo\n“O que a man fai, a mente recorda”. Foi María Montessori quen escribiu estas palabras, unha acertada visión dos procesos de aprendizaxe. Na EASD Ramón Falcón de Lugo tentamos ensinar e aprender deste modo. Por iso sempre estamos encantados de recibir a profesionais con ampla experiencia e coñecemento nas nosas áreas de interese. Febreiro comezou coa visita de Segundo Fdez, de SOND3.\nSOND3 é un pequeno estudio con sede en Lugo, con máis dunha década de traballo en identidade corporativa, deseño editorial e deseño e desenvolvemento web. Segundo falou cos nosos estudantes de terceiro curso de Deseño Gráfico sobre o proceso de creación técnica dunha páxina web. A actividade resultou tan interesante como motivadora; e de seguro servirá como referencia ao alumnado nos seus proxectos presentes e futuros.\nBy EASD Ramón Falcón - Lugo|2019-02-06T08:55:43+01:00Febreiro 6th, 2019|Deseño Gráfico, Relatorios|0 Comments


Xogos de vestido libre - Páxina 2\nO novo protagonista é apaixonado por gatos, gústalle tanto estes pequenos animais peludos que incluso algunhas das súas roupas son inspiradas por eles. Esta noite quero saír cos seus amigos e quere ser perturbador, mirando ben entre todas as roupas felinos e escoller o conxunto que lle gusta. Pode cubrir fóra do seu garda-roupa con belas orellas de gato.\nFinalmente chegou o Nadal, e os días de hoxe podemos poñer roupa, cores e accesorios noutra época do ano sería imposible. Entón esta rapaza fermosa está tan feliz con toda a roupa e accesorios que ten no seu armario. Aínda non decidiu para levar para a festa de ano. Certamente, entre os dous que atopa-se a combinación perfecta.\nA fermosa supermodelo Kylie Jenner esta noite é moi importante cea vai todos os famosos da escena. Ten varios vestidos para a ocasión, pero non é capaz de decidir por calquera deles, el que de ti para dar unha man. Cando xa ten decidido o vestido, poñer maquillaxe que aínda deixar un pouco máis fermosa.\nAgora é o día do casamento ea noiva quere dar a súa imaxe nunha sensación do vintage. Se che gusta de se vestir noivas, terá grande, preparando a cara da noiva e, a continuación, escoller o look ideal para este día especial.\nMatrimonio Vintage Deluxe\nNesta linda rapaza adora a roupa vintage, vestidos con estampas coloreadas e voos. Olle para todas as roupas e mirando para a roupa máis axeitada para cada ocasión, para pasar unha tarde cos amigos para beber coa cara máis bonito de todos ou só para pasear polas rúas da cidade.\nXoga o xogo clásico\nEsta linda rapaza foi convidada a unha festa esta noite realizarase na boate máis famosa na cidade no momento. Ela sempre ten ido ao último, e esta vez non sería inferior. Escolla as súas roupas e peiteado axeitado. e, finalmente, unha luz facer outros non. Vai deixar todo o mundo coa boca aberta!\nOs seus amigos e decidiu facer unha festa do pixama, pero non quere unha festa do pixama, pero unha festa do pixama cun toque de glamour. Escolla o peiteado perfecto. Tamén pode dar un toque de maquillaxe para non ser tan pálido e finalmente escoller camisola, roupão e algún outro suplemento para ser espectacular.\nMaquillaxe elegante sleepwear\nlotes Certamente xa xogou e moitas veces para escoller o seu garda-roupa nenas bonitas e mozos, pero o que nunca tivo que levar un home vello e querido? Ben, agora tes a oportunidade. Consulte sobre armario desorde Oldie e escoller un conxunto perfecto para cada ocasión. Na parte dereita da pantalla ten unha serie de botóns, cada un deles é un disfrace diferente. Vai ter un gran momento con este avó.\nEstes dous bos amigos teñen estilos diferentes, pero ambos teñen un toque moi agradable romántico. E fixeron unha colección para a tempada primavera-verán. Mire atentamente para toda a roupa e probar miles de combinacións posíbeis. Non importa cal escoller Preda, todos eles son marabillosos. Vostede nenas son perfectos\nHoxe é o primeiro día de escola! E este novo profesor é un pouco nervioso. É o primeiro emprego e dá un pouco asustado pensar o que os seus alumnos. Entón quere ir ordenado, pero non moito. ¿Que pensas que vai ser o mellor conxunto para o éxito no seu primeiro día como profesor? Claro que atopa-se entre os dous roupa axeitada.\nXogar papeis de profesor\nJody é un DJ famoso e cada acción que o fai parecer un novo modelo quedar maquillaxe. Axude a escoller o modelo que vai mirar para o encontro de hoxe á noite.\nÉ un deseñador famoso e hoxe xa percorreu un modelo que probar os novos modelos que creou. Consulte sobre todas as súas creacións roupa que mellor se senten a esta fermosa moza. Co profesional que é, seguro de que todo se sente moi ben.\n7. Barbie inverno\n8. Coello inxección vermello


O PSdeG-PSOE DE LALÍN PROPÓN O COBRO DE IMPOSTOS POR FACTURACIÓN AS EMPRESAS DE TELEFONÍA MÓBIL COMO XA VEÑEN FACENDO OUTROS CONCELLOS. - PSDEG-PSOE LALIN\nHome / Actualidade / Actualidade / O PSdeG-PSOE DE LALÍN PROPÓN O COBRO DE\nO PSdeG-PSOE DE LALÍN PROPÓN O COBRO DE IMPOSTOS POR FACTURACIÓN AS EMPRESAS DE TELEFONÍA MÓBIL COMO XA VEÑEN FACENDO OUTROS CONCELLOS.\n•\tOs socialistas cren que se deben buscar novas fórmula de recadación antes de propoñer subidas os veciños. •\tTamén se propón un canón para os bancos polos caixeiros automáticos que están nas rúas\n16/X/2007. O Grupo Municipal Socialista proporá que se estuden novas formas de financiamento e recadación para o Concello de Lalín antes de gravar os veciños que xa sofren unha das maiores presións fiscais de Galicia. Para acadalo proponse a recadación do 1,5% da facturación das empresas de telefonía móbil no propio Concello, algo que xa veñen facendo moitos concellos de España , principalmente en Cataluña pero que tamén está estudando Madrid e que proximamente incluirá Pontevedra. Lémbrase que o imposto xa o veñen abonando as empresas de telefonía fixa.\nOs socialistas estráñanse de que o alcalde non tomara xa esta iniciativa sendo presidente da FEGAMP pois este gravame é unha recomendación da FEMP dende xa hai tempo, polo que parece que o Sr Crespo está despistado deixando escapar novas posibilidades de finaciamento para o Concello ,que ademais se repercuten en grandes corporacións e non nos lalinenses de a pé.\nA FEMP tamén propón ós Concellos dous xeitos de calcular e cuantificar a fórmula fiscal. Por exemplo unha delas parte dos ingresos totais das operadoras de telefonía móbil e do número total dos seus clientes, datos referidos ao conxunto nacional, segundo datos da CMT (Comisión do Mercado das Telecomunicacións) . Divídese e obtense o ingreso medio por cliente que se multiplica polo número de clientes con domicilio no correspondente concello . O resultante aplicáselle o 1,5%. Nalgúns casos as operadoras teñen preiteado por este canón pero ata o de agora as sentencias son favorables os concellos.\nTamén se considera dende o PSdeG-PSOE de Lalín que está pode ser unha boa medida de presión para as empresas de telefonía móbil para que melloren as infraestruturas nas zonas onde hai pouca ou nula cobertura : poderíanse contemplar rebaixas nas taxas en función das melloras nas redes.\nOs socialistas cren que o Concello de Lalín débese poñer a traballar xa neste tema e lembra outras das súas iniciativas de política fiscal como o cobro do IBI\nda AP-53 ou dos parques eólicos como aportacións de éxito na política impositiva e que non van contra o cidadán medio como as subidas no lixo ou auga que pretende o alcalde.\nTamén noutros concellos estase aplicando xa unha taxa para aqueles bancos que teñan caixeiros que dan directamente ás rúas polo seu aproveitamento especial do dominio público. Sería un imposto parecido o das terrazas dos locais de hostalería que usan as rúas para actividades do seu negocio.\nOs socialistas reclaman que este imposto se empece a cobrar aínda que a cantidade non sexa moi importante pola escaseza de caixeiros abertos nas rúas de Lalín pero que é de xustiza recadar. Lembran que son moitos os concellos que aplican esta taxa e que calcúlase en función da importancia da rúa na que estea situado o caixeiro.\nNeste caso os bancos tamén teñen preiteado cos concellos pero xa hai fallos a favor dos mesmos polos tribunais de xustiza de Cataluña ou de Madrid dos anos 2004 e 2005.


En cifras absolutas, a Comunidade situouse en maio como a quinta rexión española onde se produciu un maior incremento\nOs afiliados á Seguridade Social vinculados ás ramas de hostalaría, axencias de viaxe e operadores turísticos creceu no mes de maio en Galicia un 4,1%, até os 82.430 traballadores, segundo os datos publicados este martes por Turespaña, organismo dependente do Ministerio de Industria, Comercio e Turismo.\nO repunte galego estivo motivado polo aumento dos asalariados, un 4%, nove décimas menos que a media nacional (4,9%), até totalizar 59.271; mentres que o emprego autónomo caeu un -0,7% no quinto mes do ano en Galicia, con 23.159 traballadores por conta propia, fronte ao conxunto do país onde creceu medio punto.\nEn cifras absolutas, Galicia situouse o mes pasado como a quinta comunidade onde se produciu un maior incremento, por detrás de Andalucía, Comunidade Valenciana, Cataluña e Madrid. Sumando Murcia, estas seis rexións españois supoñen o 78,2% do incremento interanual absoluto.\nCon estes datos, Galicia representa o 4,5% do total de afiliados á Seguridade Social españois neste ámbito.\nA nivel estatal, o número de traballadores dados de alta na Seguridade Social en actividades vinculadas a todo o sector turístico aumentou un 4,3% en maio, até superar os 2,57 millóns de persoas. A cifra, que é a máis alta da serie histórica nun mes de maio, implica que os afiliados en actividades turísticas supuxeron o 13,3% do total de afiliados na economía nacional.\nAsí, no conxunto da economía nacional, o total de afiliados creceu un 2,6% en maio, o que supuxo a creación de 494.849 empregos, dos cales 106.793 corresponderon a actividades vinculadas co turismo. Este crecemento explícase principalmente polo repunte dos asalariados, que aumentaron nun 5,1%, até superar os 2,08 millóns de afiliados e representan o 80,9% do total, fronte ao crecemento do 1,3% de autónomos, que suman 491.809 persoas (19,1% do total).\nEn hostalaría e axencias de viaxes/operadoras turísticos conxuntamente os afiliados en alta laboral á Seguridade Social aumentaron un 4,1% en taxa interanual, crecendo tanto os asalariados (+4,9%) como os autónomos (+0,5%).\nNun comunicado, a ministra de Industria, Comercio e Turismo en funcións, Reyes Maroto, valorou positivamente estes datos e avanzou que, segundo as previsións de Turespaña, durante o período estival espérase que "se manteña o dinamismo do emprego turístico".\n"Desde o Ministerio estamos a reforzar a promoción de España como destino turístico en mercados afastados como o chinés, onde hai un enorme potencial que aínda non estamos a aproveitar. Así mesmo lanzouse unha campaña de fidelización do mercado británico, como parte das medidas incluídas nos plans de continxencia para facer fronte ao 'Brexit'", lembrou a responsable de Turismo en funcións.\nPor ramas de actividade, en maio os afiliados en hostalaría creceron un 4% no quinto mes do ano en taxa interanual, até os superar os 1,75 millóns de traballadores, grazas ao incremento do 5% dos asalariados (1,42 millóns de persoas) que compensou o leve repunte do 0,1% dos autónomos (327.762). En conxunto, sumaron 67.940 afiliados máis (57.794 máis en restauración e 10.146 máis en aloxamento). O emprego asalariado aumentou tanto en servizos de comidas e bebidas (+5,7%) como nos servizos de aloxamento (+2,8%).\nOs afiliados en axencias de viaxes e operadores turísticos creceron un 4,8% en maio respecto ao mesmo mes do ano anterior, até as 67.031 persoas, o que supón 3.091 máis, unha actividade á alza desde decembro de 2014, após a redución de emprego de forma continuada de 2008 a 2014. O emprego autónomo creceu un 8,2%, mentres que o asalariado creceu un 3,7% nesta rama.\nPor comunidades, o emprego no conxunto das ramas de hostalaría e axencias de viaxes/operadoras turísticos creceu en maio en todas as rexións. En cifras absolutas, Andalucía foi a comunidade na que máis creceu o emprego turístico nestas dúas ramas de hostalaría e axencias de viaxes (308.711 afiliados), un 6,8% máis e onde máis aumentaron tanto os asalariados como os autónomos. Séguenlle por rexistrar importantes incrementos Comunidade Valenciana (+5,8%), Galicia (+4,1%), Comunidade de Madrid (+4%), Cataluña (+3,3%) e Murcia (+7,4%) nestas dúas ramas.\nDentro dos asalariados no conxunto das ramas de hostalaría e axencias de viaxes todas os CC.AA rexistraron incrementos destacando especialmente Murcia (+9,5%), Estremadura (+9%), Andalucía (+8,1%) e Castela-A Mancha (+7,9%).


Miguel Ángel Álvarez: Non hai interese por legalizar nada nin ningún tipo de acordo cos promotores\nPolítica • 20/09/2017\nO concelleiro defende que se debata no Consello parroquial a proposta dos veciños que "o único que propoñen é que se estude a viabilidade técnica, xurídica e económica" do polémico edifico da rotonda a AP-9 en Chapela non a súa compra. Argumenta a decisión de non constituír o Consello extraordinario do pasado luns "porque non había garantías de diálogo nin de que se puidera desenvolver esa reunión con normalidade". Agora está á espera dun informe xurídico municipal que determine se estes órganos consultivos son públicos, como defende a Asociación de Veciños, ou se pola contra se poden facer a porta pechada como defenden os colectivos representados no Consello.\nO presidente do Consello Parroquial Miguel Ángel Álvarez nega que exista "escurantismo" en todo este asunto "no Consello están representados os diferentes colectivos sociais, culturais e deportivos de Chapela así como os grupos políticos presentes na corporación. Tamén unha secretaria que se encarga de levantar acta de todo o que alí acontece".\nDefende que no Consello Parroquial se aborde esta cuestión, porque así o propoñen algún dos colectivos alí representados que "entenden interesante que forme parte do patrimonio do concello un edificio que se atopa nun lugar estratéxico para que sexa empregado para uso dotacional da parroquia" e insiste en que dende o goberno local "non hai interese en legalizar nada, só buscar locais sociais para Chapela".\nLogo da suspensión do Consello parroquial do pasado luns no que estaba previsto que se debatese esta cuestión será agora a secretaria do concello a encargada de emitir un informe xurídico que estableza si estes órganos consultivos son abertos para todo o mundo, como defende a Asociación de Veciños, ou se son os membros do propio consello os que acordan a presenza de público u non en cada un dos debates.\nMIguel Ángel Álvarez presidente Consello Parroquial\nDefende que se debata esta cuestión no Consello porque así o reclaman os veciños e nega intereses escuros\nO obxectivo é clarificar se estes consellos son abertos ou dependen da decisión adoptada polos seus membros


Aviso legal | Consello Municipal de Deportes\nOs contidos facilitados a través de esta web emítese para efectos simplemente informativos e non substitúe a publicidade legal das leis, das disposicións e dos actos que teñan que ser publicados formalmente nun boletín oficial. Aínda que se efectuarán os esforzos precisos para que a información contida sexa exacta e actualizada, o Consello Municipal de Deportes de Ourense non garante a inexistencia de erros no contido deste sitio, nin que se encontre totalmente actualizado. Unicamente os textos publicados nas edicións impresas do BOP,DOG ou de outros boletíns oficiais teñen carácter auténtico e validez oficial.\nO Consello Municipal de Deportes de Ourense non se fai responsable dos danos e prexuízos que poida ocasionar a utilización das ferramentas e informacións contidas na web en relación coa adopción de decisións sobre o inicio, desenvolvemento ou resultado de procedementos administrativos. Tales decisións deben ser contrastadas nos servizos competentes.\nEn algunhas ocasións pódense ofrecer enlaces a páxinas externas sobre as que o Consello Municipal de Deportes de Ourense non ten control algún e respecto das cales declina toda responsabilidade. Polo tanto o Consello Municipal de Deportes de Ourense non é responsable da exactitude e actualización da información proveniente de outras persoas físicas ou xurídicas que conste no seu sitio web ou a cál se remitan.\nAs “cookies” constitúen unha ferramenta empregada polos servidores web para almacenar e recuperar información proporcionada polos seus usuarios. Non é máis que un arquivo de texto que algúns servidores piden ao navegador que escriba no seu disco duro, con información proporcionada das accións realizadas pola páxina. Posúen unha data de caducidade, que pode oscilar dende o tempo que dure a sesión ou incluso unha data futura especificada, a partir da cal deixan de ser operativas.\nEsta páxina web emprega “cookies” para a personalización dos servizos ofrecidos aos usuarios. As “cookies” implantadas non poden ler datos do seu disco duro nin incluír virus nos seus textos. Neste sentido, o usuario pode configurar o seu navegador para aceptar ou rexeitar por defecto todas as “cookies” ou para recibir un aviso en pantalla da recepción de cada “cookie” e decidir nese momento a súa implantación ou non no seu disco duro. Para iso suxerímoslle consultar a sección de axuda do seu navegador para saber como cambiar a configuración que actualmente emprega ou para eliminar ditas “cookies” en calquera momento.\nDESACTIVACIÓN DE COOKIES. Poderase elixir en calquera intre qué “cookies” quere que funcionen neste sitio web mediante a configuración do navegador; por exemplo:\nO tratamento dos datos de carácter persoal que se realice a través deste sitio web estará suxeito ao establecido na Lei orgánica 15/1999 de 13 de decembro (LOPD), de protección de datos de carácter persoal, e no resto da normativa de aplicación.\nEstes datos se incorporarán os correspondentes ficheiros informatizados do Consello Municipal de Deportes de Ourense, segundo a lexislación ou normativa vixente en cada caso.\nO Consello Municipal de Deportes de Ourense garante a confidencialidade no tratamento dos datos de carácter persoal que se soliciten o cidadán, así como a implementación das medidas, tanto de orden técnico como organizativo, que garanten a súa seguridade.\nPara o exercicio dos dereitos de acceso, cancelación, rectificación o oposición, previstos na Lei orgánica de 13 de decembro 15/99 (LOPD), o interesado debe dirixirse a: Consello Municipal de Deportes de Ourense, Avda. Pardo de Cela (Pavillón dos Remedios) nº 2 32003 Ourense, indicando o tema: Dereitos LOPD.\nO uso non autorizado da información e demais elementos contidos neste portal, así como os prexuízos ocasionados nos dereitos de propiedade intelectual e industrial do Consello Municipal de Deportes de Ourense, dará lugar ao exercicio das accións que legalmente lle correspondan a esta Administración e, no seu caso, ás responsabilidades que de ese dereito se puidesen derivar.


Agora si que si – Festival Internacional do Mundo Celta de Ortigueira\nOn 7 Xullo 2011 7 Xullo 2011 By María Quintianaen Novas,O Festival a fondo,Quentando motores...\nXa é o día. Estamos a menos de sete horas de que arranque o Festival. Será ás 20 horas, na Praza de Isabel II, cando a Escola de Gaitas de Ortigueira, a Banda de Gaitas de Ladrido e a Banda de Gaitas de Verín, ademais de grupos e solitas das mesmas agrupacións, dean comezo á nova edición do Festival.\nAntes diso, ás 17 horas, abriránse (tamén oficialmente) as casetas da tradicional feira deartesanía, situada no paseo marítimo da vila e a carón dos Xardíns do Malecón, aínda que a estas horas algúns xa están a ensinar os seus traballos. Unha hora máis tarde comezarán tamén as probas de son do escenario Estrella Galicia. Tanto os Runas Ultraqäns e Stolen Notes coma Oscar Ibáñez & Tribo e Skerryvore, pisarán por primeira vez o escenario de Ortigueira. Nestes intres traballan os técnicos de son e iluminación para que, á chegada das diferentes bandas, estea todo a punto.\nRecórdovos que hoxe os concertos comezan unha hora antes có resto dos días, ás 21:30 horas, da man do Proxecto Runas que loitarán para converterse en gañadores esta mesma noite.\nAchegádevos a Ortigueira que hoxe si que está todo a punto.\nUn comentario en “Agora si que si”\nque peniña me da ver a merda na que se convertiu un festival,que xa non existe,agora pasou a ser o gran botellon ao servizo de estrella galicia.Agochados nun falso ecoloxismo e un gusto polo folk,enchemos a vila e o que é moito peor, o piñeiral e a praia, de merda arriscándonos a perdelo pola persimidade de todos,permitindo lumes,fogueiras,e un maltrato a un espazo en teoria tan protexido polo seu valor ecolóxico.Argumentando ser unha gran oportunidade de dar a coñecer Ortigueira,botámola a perder,e damos unha imaxe de oportunismo cutre.\n9 Xullo 2011 ás 20:04\t Resposta


Danza, literatura, música, circo e cinema na terceira semana do Festival C | Compostela Cultura\nInicio » O Padroado da Cultura de Narón » Novas » Danza, literatura, música, circo e cinema na terceira semana do Festival C\nDanza, literatura, música, circo e cinema na terceira semana do Festival C\nA compañía de danza LASALA estrea en Galicia ‘Fight’, un espectáculo que aborda a loita como elemento esencial do ser humano\nLuz Pichel e Elvira Ribeiro toman a palabra no segundo encontro do ciclo ‘Poemas no estío’\nA soprano Esperanza Mara e a compañía Vella Escola mesturan ópera e ritmos urbanos en Opera Break’s\nO humor sen palabras da Companía Bergamotto chega o xoves á Alameda\nO Festival C alcanza o seu ecuador e proponnos unha nova semana de actividades para gozar do tempo de lecer. O luns 16, ás 20.00 horas, o cemiterio do parque de Bonaval servirá de escenario á representación dunha das últimas creacións da compañía de danza contemporánea LASALA. Fight explora a relación do ser humano coa loita, presente desde o inicio dos tempos. Un elemento que a compañía abraza como fundamental na vida en xeral e na danza en particular. Dirixida pola coreógrafa e bailarina Judith Argomaniz, e integrada por artistas da danza e a fotografía, LASALA caracterízase pola continua indagación das posibilidades da linguaxe física e a procura constante dunha estética actual ao servizo das reflexións e inquietudes do equipo. O apoderamento feminino é unha das chaves das pezas de Argomaniz, como tamén o é a esixencia física cara á exploración da riqueza do movemento. O espectáculo forma parte do circuíto Danza a escena do INAEM.\nFight, de LASALA\nOs contos no parque continúan o martes 17. Soraya Lema preséntanos Aldara na montaña, a historia dunha nena que inicia a súa primeira viaxe lonxe da casa. Inspirado nos poemas de Pondal, este conto constitúe unha historia de superación e de busca da identidade propia, ao tempo que pon en valor o noso patrimonio natural e cultural. A sesión, que forma parte do programa Apego, arrinca no arco do parque de Bonaval ás 18.00 horas. É de balde previa reserva en reservas.gal.\nÁs 20.00 horas, a praza de Mazarelos acollerá un novo encontro de danza. Opera Break´s é un espectáculo entre disciplinas para todos os públicos, unha mestura de ópera, breakdance, beatbox e Dj nunha única función de gran calidade artística que agroma da conexión da soprano Esperanza Mara e os artistas urbanos do colectivo Vella Escola. A peza dilúe as barreiras entre o clásico e o urbano para convidar o público a abandonar os esquemas preestablecidos.\nFotograma de Malmkrog, de Cristi Puiu\nCoa noitiña, ás 21.30 horas, o parque da Alameda virará de novo en sala de cine coa proxección de Malmkrog (2019), do cineasta romanés Cristi Puiu. Considerado o seu filme máis cerebral, é unha adaptación ao cinema do texto escrito polo poeta e filósofo ruso Vladimir Solovyev que destaca pola súa coidadísima ambientación e posta escena. Este ciclo de proxeccións conta coa colaboración do Instituto de Cultura Romanés.\nA próxima semana, o festival mantén tamén a súa cita coa formación nas artes circenses. O mércores día 18, de 11.30 a 13.30 h, Circonove desenvolverá o seu obradoiro de circo no exterior do Centro Xove da Almáciga. Acrobacias, malabares, equilibrios, danza, clown, teatro, ritmo e creación de xoguetes malabares para nenas e nenos de 6 a 14 anos. A participación está limitada a 25 participantes, que deben solicitar praza en circonoveoficina@gmail.com.\nA seguir coa programación do mércores, ás 20.00 horas, celebraremos o segundo dos encontros do ciclo "Poemas no estío". A Zona C acubillará a sesión Cando as poetas dialogan, un encontro no que Luz Pichel e Elvira Ribeiro nos farán partícipes dos elos que as unen, as xenealoxías e complicidades a través das súas obras. A sesión brinda a oportunidade de descifrar un territorio, de presenciar o ritmo, o silencio, a cadencia e a oralidade compartida entre estas poetas de Alén e Cequeril.\nPasquale Marino, da Cía Bergamotto.\nXa o xoves, ás 20.00 horas a compañía Bergamotto volve á Alameda cun espectáculo para público familiar. Gañadores do premio do público no XIII Encuentro Entrepayasaos de Zaragoza, e tamén da votación popular nos XI premios Zirkòlika de Cataluña en 2020, traen á cidade o Bergamotto Show, unha comedia simple, doce e espontánea, baseada unicamente na linguaxe xestual, nos xogos e a improvisación constante co público para facelo transitar polo sorriso, o suspiro, a énfase, a espera, o estupor e a tenrura.\nAdemais, até o 3 de outubro continúa na Zona C a mostra Ruxe Ruxe (1996-2021): 25 anos de universo gráfico. Esta exposición dos deseños que acompañaron a andaina musical da banda de rock máis lonxeva de Compostela pode ser visitada de martes a sábado de 11 a 14 horas sen necesidade de reserva.\nOrganizado pola Concellaría de Acción Cultural, coa xestión do Auditorio de Galicia e o apoio da Deputación da Coruña e o Consorcio de Santiago, o Festival C esténdese do 2 ao 31 de agosto por numerosos espazos da cidade e conta coa colaboración doutros programas e institucións como o circuíto Danza a Escena do INAEM ou o Instituto de Cultura Romanés.\nO acceso aos espectáculos é de balde previa retirada de convite na web compostelacultura.gal ou no despacho de billetes da Zona C. Punto de Información Cultural de martes a sábado de 11 a 14 horas.\nO Festival C espalla a súa programación cultural pola cidade e colma de actividades o mes de agosto\nA danza de Pisando Ovos e o circo flamenco de Chicharrón volven a próxima semana á escena compostelá co Festival C\nA residencia Colapsoloxías despide esta semana mes e medio de experimentación colectiva arredor do son


Emgrobes organiza un showcooking de pratos de centola nun barco para promocionar o marisco - Canal Rías Baixas\nEmgrobes organiza un showcooking de pratos de centola nun barco para promocionar o marisco\nOGROVE> Unha vintena de asistentes puideron gozar hoxe dun showcooking de pratos de centola mentres viaxaban pola ría. A actividade estivo organizada por Emgroves no marco das décimo oitavas xornadas da centola. O obxectivo da xornada era promocionar a venda deste produto.\nA centola é un dos produtos estrelas para os sectores hostaleiro e mariños do Grove. Coa apertura da tempada deste crustáceo, a vila celebra as décimo oitavas xornadas da centola. Dentro deste festexo, a asociación Emgrobes organizou un showcooking deste marisco nunha viaxe pola ría. A actividade estivo enfocada a promocionar a venda da centola.\nNo showcooking participaron 4 restaurantes da vila. Cada un creou os seus propios pratos.\nEsta é a primeira experiencia desta índole que organiza a asociación de empresarios do Grove. Grazas a estas actividades de promoción da centola impúlsase tanto o sector da hostalería como o mariñeiro. Posto que mostran a calidade deste produto.\nA décimo oitava edición das xornadas da centola continuará ata o día 7 de decembro. Entre as actividades máis destacadas atópanse a gran centolada do Restaurante Don Mexilón, unha Cata Maridaxe e de degustación de centola e albariño no Obradoiro de Hostalería da Lanzada, a gran centolada do Mesón do Mar e o peche coa gran centolada do Camping o Curro.\nArtigo anteriorCallejeros Barbanza tamén colabora no tratamento de Alexia\nSeguinte artigoO pleno infantil de Vilagarcía escolle a súa alcaldesa\nUnha sentenza do Supremo obriga ao Concello de Meis a derrubar...


Curso: Ferramentas e aplicacións da web 2.0 na aula de CCSS (iniciación). Edición Abalar\nFerramentas e aplicacións da web 2.0 na aula de CCSS (iniciación). Edición Abalar\nCURSO: "Ferramentas e aplicacións da web 2.0 na aula de CCSS"\nBLOQUE 0. PRESENTACIÓN(1 hora)\nPresentación ao curso\npor Marta Arias López e Miguel Ángel Carricoba Armesto\nGuía do curso. Recomendámosche baixala e imprimila Ficheiro\nGuía: actualizar perfil e participar nos foros Ficheiro\nBLOQUE I. A WEB 2.0\nContidos: Concepto de web 2.0. Características das ferramentas e posibilidades que abren ao profesorado docente: crear, compartir e colaborar (4 horas)\n1.- Concepto da web 2.0\nLe a lección "Que é a web 2.0?" e contesta ás preguntas que se van facendo. Este exercicio non ten cualificación numérica... a medida que vaias entendendo os distintos conceptos e respostando correctamente ás preguntas poderás avanzar no tema ata final. A nós quedaranos constancia da persoa que o realizou dun xeito completo sen facer unha valoración numérica do exercicio.\nNon é difícil, así que adiante!\nQue é a Web 2.0? Lección\n2.- Quince características da web 2.0\nLe o documento sobre o que mellor define á web 2.0 e logo anímate a contestar o test a ver se "pillaches a idea".\nAdemais propoñémoste un exemplo de recurso web 2.0.\nPara cualificar este módulo abonda con que leas os recursos que che propoñemos e, iso si, que fagas o test. Quedaranos constancia na plataforma. Non tes que enviar nada... podes compartir, se queres, o teu wordle no foro que creamos para isto.\nQuince características da web 2.0 Ficheiro\nMódulo: un exemplo sinxeliño de web 2.0 Paquete SCORM\nBLOQUE II. BUSCA E CATALOGACIÓN DE MATERIAIS\nContidos: Fontes de recursos útiles para as clases de ciencias sociais: portais educativos, editoriais, páxinas persoais de profesorado de ciencias sociais. Criterios para a súa valoración. Busca de materiais en diversos formatos: texto, imaxes, vídeos.... Uso dos marcadores sociais como ferramenta para crear e compartir un banco de recursos persoal. (4 horas)\nA superación deste módulo realizarase unha vez teñas visualizado os módulos propostos (a nós quédanos constancia na plataforma do teu progreso) e realizada a última tarefa: Mister-Wong. Propoñémosche un xogo de busca en internet, pero é voluntario. Ánimo!\nMódulo: A busca avanzada con Google Paquete SCORM\nMódulo: A fiabilidade das fontes en Internet Paquete SCORM\nMódulo: Os marcadores sociais. Mister-wong Paquete SCORM\nSe non che quedou claro como compartir marcadores con distintos grupos podes ollar o seguinte vídeo aclaratorio.\nVídeotitorial sobre o manexo de grupos en Misterwong URL\nUN RECURSO MOI INTERESANTE: DROPBOX\nDropbox é un recurso web 2.0 que che permite almacenar carpetas e arquivos na rede, ou sexa, en internet, ou como se di moitas veces "na nube". O problema é que nos ordenadores Abalar non podemos instalar este software, aínda que si que podemos acceder a el través da web, de tal xeito que se o instalas no equipo da túa casa, podes gardar en Dropbox os arquivos que queiras e logo acceder a eles en calquera ordenador do mundo, e en particular, nos de Abalar do Centro onde traballes.\nInda ten outra utilidade típica da web 2.0, e é que podes compartir o material que ti decidas con outras persoas. Para isto podes facelo de dúas formas:\nCompartir, a través do correo electrónico, servizos de RSS ou redes sociais o enlace ao contido almacenado.\nCompartir o contido mesmo no blog, wiki ou redes sociais por medio dun código HTML incrustado (tamén se di "embebido").\nNon te asustes con estes vocablos... esperamos que ao remate do curso os manexes con soltura.\nMódulo: Dropbox Paquete SCORM\nBLOQUE III: OS BLOGS NA CLASE DE SOCIAIS\nContidos: As posibilidades educativas dos blogs nas clases de ciencias sociais. Creación, publicación, aplicacións e modelos didácticos. (4 horas)\nMódulo: Os Blogs Paquete SCORM\nDOCUMENTOS DE LECTURA PARA AFONDAR NO USO DOS BLOGS\n"Blogs para educar. Usos dos blogs nunha pedagoxía construtivista", por Tíscar Lara URL\nA creación e configuración dos blogs Ficheiro\nExemplos de Blogs con distinto enfoques educativos Ficheiro\nBoas prácticas cos Blogs URL\nBLOQUE IV. ELABORACIÓN E DIFUSIÓN DE MATERIAL DIDÁCTICO DE CCSS\nNeste bloque presentamos varias ferramentas que consideramos poden ser de utilidade para a aula. Como son múltiples os recursos web 2.0, ofrecemos unha selección:\nNa primeira sección todas teñen carácter obrigatorio:\nSlideshare: Para aloxar e compartir presentacións multimedia.\nYoutube: Para aloxar e compartir vídeos.\nGlogster: Para crear e compartir murais dixitais.\nNa segunda sección tes que escoller unha ferramenta que mellor se axeite ás túas necesidades ou intereses das que ofrecemos a continuación:\nÁlbum web Picasa: Para aloxar e compartir fotografías.\nScribd: Para aloxar e compartir documentos.\nD-volver Maker: Para crear e compartir cómics animados.\nTimeRime: Para crear e compartir liñas de tempo.\nDispós de 12 horas para a primeira sección e 4 para a segunda.\n*Recordade que para poder avaliarvos tedes que:\nRealizar e enviar o traballo que se vos pide a través da tarefa de cada ferramenta (Tarefa: ....).\nParticipar no foro de cada aplicación compartindo o traballo.\nBLOQUE IV. Primeria sección obrigatoria (I)\n1.- CREACIÓN DE PRESENTACIÓNS MULTIMEDIA E ALOXAMENTO NA WEB\nAs presentacións multimedia é un dos recursos máis empregados nunha sesión expositiva (nosa ou do alumnado). Crealas é un paso, o seguinte é almacenalas en internet e finalmente compartilas. Para isto imos usar o servizo de SLIDESHARE\nElaboración de presentacións multimedia con Impress (material elaborado por AGASOL aloxado na Aula Aberta Abalar) URL\nPresentacións eficaces Ficheiro\nMódulo: Slideshare Paquete SCORM\n2.- BUSCAR E COMPARTIR VÍDEOS\nOutro dos recursos estrela da noso mundo web son os vídeos. E se un servizo destaca sobre os outros, este é o todopoderoso YouTube\nMódulo: Buscamos e compartimos vídeos Paquete SCORM\n3.- CREACIÓN DE MURAIS DIXITAIS\nGlogster é unha ferramenta web 2.0 que podemos empregar para crear murais dixitais multimedia. Estes murais pódense imprimir, insertar nunha web, blog, wiki, etc. Tamén se poden empregar co EDI como apoio aos contidos educativos.\nOutra posibilidade, como en todos os recursos web 2.0, é que o alumnado elabore o seu propio Glogster como traballo: esixe busca de información, síntese e presentación axeitada da mesma. Un exemplo poden ser estes traballos no que o alumnado realizou un glogster sobre as cruzadas (2º de ESO) ou sobre un pintor do S. XIX (4º de ESO) en bilingüe.\n* Non lle poñades til nos títulos dos glogs xa que non deixa gravar ben. Tampouco deixedes espazos en blanco. Poñer guión baixo:\nElixir tamén o formato vertical.\nEsta é unha nova versión que está dando problemas.\nPara comezar hai que crear unha conta e entrar co nome de usuario (username ) e (password) contrasinal (arriba á dereita pon " Log in"). Pulsar en LOG IN\nÁ esquerda arriba pon: POST NEW GLOG. Pulsar aquí para crear un novo.\nSeleccionar formato vertical ( o horizontal corta as imaxes). Pulsar outra vez en POST NEW GLOG\nOs menús aparecerán arriba e con ADD CONTENT pódese seguir engadindo detalles.\nRecomendaríamos ir recopilando o material para o glog que se queira crear xa que se funciona pódese elaborar rápidamente.\nSeguiremos comprobando e xa avisaremos das novidades.\nEDITAR UN CARTEL\nEntra en Glogster pulsando en LOG IN (arriba á dereita) co teu nome de usuario e contrasinal.\nVolve pinchar en LOG IN (aparece abaixo á dereita).\nPulsar no glog que queiras editar.\nArriba do cartel pulsar en "Edit this glog"\nPulsando en "ADD CONTENT" pódese seguir engadindo elementos.\nAo rematar "SHAVE AND SHARE" para gardar\nPon o nome sen tils e con guión baixo, pon etiquetas, marca público e "SHAVE AND SHARE" para gardar outra vez.\nVIEW THIS GLOG\nPulsar en "Embed this glog"\nAbrir entrada nova no blog, seleccionar HTML e pegar dito código.\nRedimensionar o tamaño ancho e alto para axustar á entrada (1300/960 aparece no glog). Cambiar por 568,75/420. Se non se axusta seguir facendo a proporción.\nAgora mesmo está funcionando ben. 22/11/2011 - 22:00 h\nNeste momento non funciona a función de copiar co botón dereito do rato.\nUsade CTRL + V (para pegar) despois de haber seleccionado a dirección.\nNalgunhos teclados pode aparecer co nome de "Control", "Ctrl".\nEn xeral podemos empregar CTRL +C (para copiar) e CTRL + V (para pegar) sempre que non funcionen as outras opcións que usamos a cotiá soe dar bo resultado .\nREDIMENSIONAR UN CARTEL EN GLOGSTER\nNo Foro de dúbidas podedes atopar información para redimensionar un cartel.\nMódulo: Glogster Paquete SCORM\nNon funcionaban os enlaces aos Glogster de exemplo... xa están amañados... Pódenche dar ideas... De tódolos xeitos, lembra que, no Glogster que ti deseñes, podes empregar os teus propios recursos web 2.0 (como a presentación que tes aloxada en Slideshare).\nBLOQUE IV. Segunda sección: elixe unha ferramenta\nSó é obrigatoria unha, pero se queredes facer as demais tamén as comentaremos e/ou avaliaremos.\n1.- SERVIZOS EN INTERNET PARA GARDAR DOCUMENTOS, VIDEOS, IMAXES, ETC.\nNeste apartado abordaremos algunhas ferramentas que nos permiten crear, aloxar e compartir. Xa vimos varias:\nDropbox para almacenar carpetas e arquivos (xa visto anteriormente).\nYoutube para aloxar vídeos.\nSlideshare para aloxar e compartir documentos en diferentes formatos: presentacións, PDF, videos.... ata unha capacidade de 100 Mb.\nExisten outras ferramentas como:\nGoogle Docs para a creación de documentos na nube (de texto, presentacións...).\nScribd para aloxar e compartir documentos.\nNeste módulo traballaremos sobre este último. Pero como podes ver... hai moitos máis recursos web 2.0... suficientes para facer un 2º curso ou 3º...\nMódulo: Scribd Paquete SCORM\n2.- CREAR ÁLBUMES DE FOTOS EN INTERNET\nUnha imaxe vale máis que mil palabras. Sabémolo e por iso propoñémosvos que creedes un álbum coas vosas imaxes... Para isto imos usar o servizo de PICASA de Google.\nExisten ademais outros servizos relacionados coas imaxes como:\nFlickrCC: para a busca de imaxes (banco de imaxes de uso libre)\nPicnik: para editar imaxes\nÁlbum web Picasa Paquete SCORM\n3.- CREACIÓN DE CÓMICS\nQue os cómics sempre lles resultaron atractivos aos rapaces e rapazas... é algo indubidable... Agora trátase de empregar este recurso ben como o usamos neste curso, para presentar materiais dun xeito atractivo, ben que sexan os propios rapaces os que teñan que contar a súa historia (mesmo con maiúsculas!!!). No módulo presentamos moitos posibles recursos neste eido, aínda que nos detemos máis co servizo D-VOLVER MAKER.\n* Recordade que unha vez feito pódese ver e revisar antes de enviar. Despois xa non se pode volver editar. Ao remate no título do cómic (MOVIE TITLE) e no nome do autor (DIRECTOR´S NAME) non recoñece o til. A solución é poñelos en maiúscula.\nMódulo: Cómics Paquete SCORM\n4.- AS LIÑAS DE TEMPO\nTrátase dun recurso moi usado en Historia. Existen varias plataformas que nos ofrecen a posibilidade de elaborar os noso propios eixes cronolóxicos e publicalos en internet, coa vantaxe de poder enriquecer ditas liñas con imaxes, vídeos, sons...\nNeste curso optamos por traballar con TimeRime.com, por dúas razóns: unha, porque inda que non está en galego, ofrécese ne castelán e nos será máis doado traballar con el (outros servizos só están en inglés); e á segunda razón, porque permite usar datas antes de Cristo (que para os que impartimos Prehistoria e a Idade Antiga) nos pode resultar fundamental.\n* Entrade co idioma en inglés e coa conta de acceso a Timerime. Pinchar en Welcome.... Logo cambiar o idioma a español se queredes.\nNo medio aparecerá "CREATE A NEW TIMELIME" ou "CREAR UNA NUEVA LÍNEA". Pulsar aquí e comezar a cubrir os datos e engadir eventos. Logo gardar.\nPulsar arriba en "MY Timerime" e xa pulsando en "Cambio" pódese editar a liña que un quere.\nMódulo: Liñas de tempo con TimeRime Paquete SCORM\nAVALIACIÓN DO CURSO: O TEU TRABALLO\nLogo de todo o que levas aprendendo ao longo deste curso, non podemos esquecer que son ferramentas... ferramentas que nos deben axudar a que o noso alumnado consiga os obxectivos de aprendizaxe que nos propoñamos...\nPor iso, o último que che propoñemos é que nos digas precisamente iso: que obxectivos queres conseguir coas actividades que elaboraches, que contidos vas traballar, como os vas avaliar... en fin, esas cousas que compoñen a parte formal dunha unidade didáctica.\nManexo da plataforma Moodle de Platega\nDetectamos nesta primeira semana do curso, dificultades por parte dalgún alumnado co manexo desta plataforma de aprendizaxe on-line que emprega Platega e que se chama Moodle.\nAínda que se escapa á nosa competencia propia do curso, tentaremos ir poñendo algún titorial para que, aquel alumnado que teña máis dificultades, poda ter algunha guía de referencia. Pero como as cousas de palacio van despazo... este proceso tamén...\nHoxe publicamos unha primeira entrega: como ver as nosas cualificacións das actividades que realizamos e os comentarios que vos facemos o profesorado titor. Por certo, pedímosvos que leades ditos comentarios, en especial os da enquisa de avaliación inicial porque pensamos que é importante a retroalimentación profesorado-alumnado.\nEste bloque non forma parte curricular do curso... é un complemento para axudar aos que teñen máis dificultades...\nComo mirar as nosas cualificacións en Moodle\nTema 12 non está dispoñible\nTema 13 non está dispoñible\nTema 14 non está dispoñible


O PP pide a Sánchez que "adelgace" o seu Goberno e destine o aforro á COVID | Noticias de Galicia | CRTVG\nPublicado o 10/04/2020 13:01\nO Grupo Parlamentario Popular pediulle ao presidente do Goberno, Pedro Sánchez, que "adelgace" o seu Consello de Ministros, recortando vicepresidencias e unificando ministerios para, posteriormente, destinar o aforro á loita contra o coronavirus.\nNa proposición non de lei (PNL) que presentou no Congreso para racionalizar a Administración do Estado, e que difundiu este venres, o Grupo Popular pide tamén que, mentres dure a crise, a maioría do Executivo prescinda de asesores que non sexan funcionarios.\nAdemais de reducir vicepresidencias, os populares solicitan concretamente a Sánchez que unifique os ministerios cuxas competencias "foron artificialmente repartidas sen excesivo sentido polo seu acordo de goberno con Podemos", e citan como exemplo os de Traballo e Seguridade Social, Sanidade e Consumo, Educación, Ciencia e Universidades.\nAsí mesmo, o PP insta o Executivo a que suprima todos os postos de traballo do persoal eventual non funcionario que presta a súa actividade ao servizo dos vicepresidentes, dos ministros e dos secretarios de Estado.\nNo caso de asesores eventuais non funcionarios que traballen no Gabinete do presidente do Goberno, a redución exposta é do 50 por cento.\nFinalmente, a PNL subliña que os recursos orzamentarios librados como consecuencia da redución exposta deberían ser destinados a gastos vinculados á loita contra a pandemia COVID-19.\nNa exposición de motivos desta iniciativa lémbrase que o anterior xefe do Executivo, o popular Mariano Rajoy, reduciu as vicepresidencias de dúas a unha; o número de ministerios, de 15 a 13; limitou o número de asesores por ministro e secretario de Estado; e esixiu que eses postos se cubrisen maioritariamente por funcionarios.\nEn contraste, o texto engade que, xa no seu primeiro Goberno, Sánchez aumentou de 13 a 16 os ministerios e cualifica de "moito máis escandaloso" o aumento do gasto do Executivo na actual lexislatura, ao pasar dunha a catro vicepresidencias e de 16 a 18 ministros, co incremento que iso carrexa na estrutura do gabinete.\nO Grupo Popular conclúe remarcando que "neste contexto de severa recesión económica non ten sentido manter a hipertrófica estrutura do Goberno".


Blog de Celso Delgado: En setembro baixa o paro rexistrado\nEn setembro baixa o paro rexistrado\nO Servizo Público de Emprego Estatal (SEPE) difunde hoxe os datos oficiais de paro rexistrado correspondentes ao mes de outubro de 2020.\nO paro rexistrado no reduciuse en 26.329 (-0,69%) persoas no mes de setembro. En termos desestacionalizados, o paro rexistrado baixa en 66.518 persoas.\nÉ o maior descenso nun mes de setembro da actual serie histórica que comezou en 1996.\nO total de desempregados e desempregadas é de 3.776.485\nO paro por sectores\nO paro rexistrado baixa en todos os sectores produtivos. En Servizos redúcese en 13.367 persoas (-0,50%); en Agricultura redúcese en 9.503 persoas (-5,07%); na industria, o descenso é de 8.095 persoas (-2,59%); e tamén baixa na Construción en 7.682 persoas (-2,51%).\nO paro rexistrado aumenta no colectivo Sen Emprego Anterior en 12.318 persoas (3,78%).\nO paro atendendo ao sexo e a idade\nO desemprego baixa respecto ao mes de agosto tanto entre homes, onde se reduce en 10.210 persoas (-0,64%) como entre mulleres, onde descende en 16.119 persoas (-0,73%).\nO ritmo de recuperación do paro entre as mulleres é máis lento e mantense a brecha. Hai un total de 1.594.691 homes parados fronte a 2.181.794 de mulleres.\nO paro aumenta entre os mozos con 16.657 (5,06%) novos rexistrados menores de 25 anos.\nA nivel interanual, isto é, con respecto a setembro do ano pasado, 696.774 persoas incrementaron en Galicia as listas do paro, o que supón unha crecemento do desemprego do 22,62 %.\nO paro rexistrado de Galicia baixou en setembro en 337 persoas con respecto a agosto, un 0,21 %.\nCon respecto á comparativa mensual do paro, a baixada rexistrada supón o mellor resultado acadado en toda a serie histórica, desde 1996, xa que ata o de agora o desemprego en Galicia a nivel mensual medraba, polo que este mes a tendencia invértese.\nDesde o mes de abril, momento no que se rexistrou o peor dato de desemprego, Galicia logrou que 15.055 persoas abandonasen as listas do paro.\nO número de parados queda en 176.574, deles 74.357 son homes e 102.217 mulleres, 167.266 son maiores de 25 anos e 9.308 menores.\nPor sectores, 6.271 son da agricultura, 18.893 da industria, 13.341 da construción, 122.191 dos servizos e 15.878 do colectivo sen emprego anterior.\nA nivel interanual, isto é, con respecto a setembro do ano pasado, 19.590 persoas incrementaron en Galicia as listas do paro, o que supón unha crecemento do desemprego do 12,48 %. Pero mantense a niveis inferiores aos de hai 11 anos, pese á suba. Galicia viña encadeando seis anos consecutivos de caída do paro nun mes de setembro, pero esta tendencia rompeuse polos efectos da covid-19.\nMedra o paro rexistrado en setembo en relación co mes anterior en 8 persoas, un 0,04 %.\nA nivel interanual, isto é, con respecto a setembro do ano pasado, 1.937 persoas entraron en Ourense nas listas do paro, o que supón un aumento do desemprego do 10,90 %.\nO número de parados queda en 19.709, deles 8.258 son homes e 11.451 mulleres, 18.532 son maiores de 25 anos e 1.177 menores.\nPor sectores, 1.007 son da agricultura, 2.178 da industria, 1.474 da construción, 12.980 nos servizos e 2.070 do colectivo sen emprego anterior.\nPublicado por Celso Delgado a las viernes, octubre 02, 2020


Unha gaiola de grilos\nSociedade • 23/08/2019\nA polémica está servida mesmo antes de que comece o Entroido de Verán 2019, que se celebra mañá sábado, día 24. A festa non contará coa tradicional Gala Drag Queen, pero si haberá un espectáculo na Praza da Casa da Torre. Desde o PP redondelán acusan ao goberno local de "improvisación" e lamentan que a Gala Drag se vaia facer á marxe do Entroido de Verán, como anunciou Rivas.\nO actual executivo de Redondela "non vai rematar co espectáculo Drag Queen", asegura a alcaldesa, Digna Rivas. As actuacións inclúense no programa do Entroido de Verán que se celebra mañán en Redondela cun espectáculo na Praza da Casa da Torre "dentro dunha festa inclusiva, con espazo para todos". Será co espectáculo "Arco da Vella" a partir das 21.30 horas. En canto á desaparición do concurso explicou que se debeu "a polémicas coas bases do mesmo", e a falta de tempo para organizalo "como o actual bipartito pretende". Asegurou que a Gala Drag se vai recuperar, e que a partir de setembro reuniranse cos colectivos LGTBIQ "para organizar unha gala fóra Entroido de Verán, dando a estes colectivos un día para a súa visibilización". Ademais entre as as novidades da actual edición, o Concello inclúe un punto de información "Arco da vella" para visibilizar e sensibilizar sobre o colectivo LGTBIQ, a diversidade sexual e de identidade, que se suma ao punto "Violeta" que xa se instalou na edición pasada. O primeiro estará na praza da Casa dá Torre, o segunda fronte ao Concello. Os dous funcionarán de 17.00 horas do sábado ata as 02.00 do domingo.\nDesde o PP, a voceira municipal Carmen Amoedo, acusa a Rivas de mentir "ao inventar un apoio inexistente do colectivo LGTBIQ para xustificar a eliminación do concurso de Drags". Amoedo manifestou a "preocupación do PP redondelán" en relación á polémica xurdida por esta gala. Achacou este desencontro "á obsesión de Digna Rivas por patrimonializar as bandeiras da igualdade e a inclusión, que pertencen a toda sociedade redondelá e non son privativas de ningún partido". Amoedo fala de "improvisación", logo de que o goberno local anunciase que Gala Drag Queen se celebrará "fóra do Entroido de Verán", e advirte que será "imposible" que teña a mesma repercusión, xa que nas anteriores edicións chegou a congregar a máis de 14.000 persoas.\nO actual executivo de Redondela "non vai rematar co espectáculo Drag Queen"e as actuacións inclúense no programa do Entroido de Verán cun espectáculo na Praza da Casa da Torre.\nAmoedo fala de "improvisación" logo de que o goberno local anunciase que Gala Drag Queen se celebrará "fóra do Entroido de Verán".


E chegou o cambio de estación, chegou o outono, e con el moitas verbas novas que queremos traballar, manexar e manipular. Déixovos tanto material manipulativo, como interactivo como para escribir e ler un pouco a través dun dossier de fichas para alumnado de Educación Infantil, 1º de Primaria ou para calquera dos nosos/as alumnos/as con múltiples capacidades. Espero que vos sexa de utilidade. Boa noite burbuller@s\nOla compañeir@s! Hoxe tráiovos un material para estes primeiros días para a etapa de Educación Infantil e Primaria. De igual modo vos deixo un Genially que nos virá xenial para repasar a grandes rasgos o protocolo da Covid 19. Moita sorte neste inicio de curso!


Inicio/Última hora/Novos brotes de Covid no concello de Ourense e en Barbadás\nSeguen incrementándose os brotes de Covid-19 no concello de Ourense. Así, nesta tarde a Consellería de Sanidade vén de notificar un novo gromo que afecta a un grupo 6 de mozos con vínculos de amistade. Catro mozos de 25, 26, e dous de 23 anos e dúas mozas de 25 anos.\nAdemais a consellería indica, xunto a este brote, “detectáronse dende onte ata 6 brotes de carácter familiar con tres afectados, habitualmente os correspondentes ao núcleo de convivencia, polo que unha vez máis lembramos non descoidar as medidas de prevención, distanza de seguridade, máscara e hixiene de mans, especialmente no contacto con familiares de idade avanzada, patoloxías crónicas ou inmunodeprimidos, para limitar riscos de contaxio”.\nPor outra banda, vén de detectarse un novo brote no concello de Barbadás de orixe familiar, con 6 afectados: un home de 74 anos, catro mulleres de 40, 74, 44 e 39 anos e un menor.\nActualización de datos en brotes xa activos\nDende Sanidade tamén se informa de que o brote de 4 casos (2 mulleres de 41 e 56, un menor, e un home de 84 ingresado) comunicado este martes en Verín, ascende a 5 afectados co diagnóstico dun home de 87 anos.\nAsí mesmo, o brote familiar do concello de Riós que afecta a 4 persoas (3 mulleres de 77, 44 e 74 anos e un home de 80) ascende a 5 co diagnóstico dun home de 67 anos.\nTamén en Ourense o brote que ascendeu a 5 afectados este mércores (4 mulleres de 34, 29, 44 e 20 anos, mais dous menores) sobe agora a 6 cunha muller de 33 anos.\nEn todos estes brotes continúa activo o seguemento dos contactos estreitos. “De novo lembramos a importancia de respectar as medidas de prevención, especialmente en xuntanzas e celebracions, principal orixe dos gromos que se están a detectar na nosa provincia”, insiste Sanidade.\nactivos barbadás brotes concello coronavirus familiar orixe Ourense riós sanidade Verín


antoniogj • 01/05/2018 • Distrito 5 •\nCódigo proposta de investimento: 1005\nA túa proposta foi declarada viable segundo o seguinte informe técnico: "Os problemas que veñen sufrindo nesta rúa débense á falta de disciplina viaria e ao mal facer dalgúns cidadáns, estacionando os seus vehículos en lugares nos que interrompen o tránsito peonil ou impiden o acceso a garaxes. A sinalización que prohibe o aparcamento debería ser suficiente. Con todo, en atención a esta petición, poderíanse reforzar estas medidas e instalar algúns bolardos en lugares nos que non sexan eles precisamente os que impidan ou dificulten o tránsito peonil segundo o requirido na normativa de accesibilidade. A actuación que comprende bolardos e reforzo de sinalización orzaméntase en 6.000 € e declárase como VIABLE." Agradecemos a túa participación neste programa e agardamos que volvas participar de novo na vindeira edición dos Orzamentos Participativos.\nadrobe • 01/09/2018 19:06:04\nSon inquilino no portal 7 da Rúa Castro de Elviña e esta medida é moi necesaria. As veces hai quenes aparcan o seu coche mismo diante do portal polo que se sae do garaxe. É un quebradeiro de cabeza.\nSe non sae adiante, alomenos debiase tomar nota e que a policías local pasase de cando en vez a repartir receitas.


O Concello pon a proba un novo modelo de colector de lixo fabricado por empresas galegas | Concello de Lugo\nO Concello de Lugo, a través da súa Concellería de Urbanismo e Medio Ambiente, está a realizar probas co primeiro colector de lixo de carga lateral fabricado en Galicia.\nO novo colector, que está instalado na avenida de Magoi, ten varias vantaxes. Aínda que ocupa un espazo semellante ós actuais a súa capacidade é superior, xa que ten capacidade para 3.200 litros, mentres que o 90% dos que están en servizo teñen unha capacidade de 2.400 litros.\nAdemais, é máis baixo que os actualmente instalados e a tapa dispón dun sistema que axuda á apertura, o que facilita depositar o lixo.\nEn canto a cuestións estéticas, o deseño deste modelo de colector foi premiado en 2013 polos A Design Awards, premios de deseño industrial a nivel mundial.\nA nivel técnico, este colector de carga lateral é compatible con distintos tipos de camións, incluíndo todos os do actual servizo de recollida da cidade. Tamén destacan a súa flexibilidade e robustez, que aumenta a súa duración.\nO modelo chámase Big Bin, da empresa Formato Verde, e o seu deseño é resultado da cooperación de ata 8 empresas galegas (unha delas situada na provincia de Lugo, Electromecánicos Viveiro), que participan no desenvolvemento e subministro das diversas pezas que o compoñen.\nEncanto á ensamblaxe, éste é un labor do que se ocupan discapacitados físicos de Fundosa Servicios Industriales (a rama industrial da Fundación Once).


Cultura, Portada\t— 12 febrero, 2018 a las 19:59\nA Asociación de Amigos do Museo de Historia Natural da USC proclama os gañadores do seu III Concurso de Nadal\nA Asociación de Amigos do Museo de Historia Natural da USC xa ten os gañadores do seu III Concurso de Nadal, ao que se presentaron máis dun centenar de traballos que nesta ocasión tiveron como temática os riscos naturais e os danos que poden causar á natureza.\nNo caso das participacións individuais, os gañadores nas diversas categorías por idade foron Iván Silva Torres, de 8 anos, polo traballo O correo do Museo; Tomás Caamaño Corral, de 9 anos, por Rosco catastrófico; Sara Marcos Lamas, de 15, por Sen nome; e Anxo López González, de 30 anos, polo traballo Miravella.\nNas categorías colectivas concedéronse catro premios, dous deles na de 5 a 8 anos: un ao conxunto de traballos presentados por Macarena Cornide Petronio e outro ao presentado por Raquel Garabatos Rodríguez, nos dous casos do alumnado de 2º de primaria do Colexio Manuel Peleteiro. Na categoría de 9 a 13 anos gañou La familia volcánica, no que participaron Inés Diéguez, Antón Garrido, Deva Pérez e Lía Carracedo. Na de 14 a 17 anos, o traballo gañador foi o presentado por Sara Pereira Costa, Tsunami, no que participaron Carlota Agrafojo e Julia Cuíñas.\nO xurado estivo formado pola vicepresidenta da asociación, Mª Isabel Fraga; o tesoureiro, Roberto Almuiña Díaz; o secretario, Francisco Caamaño Isorna, e as vogais Rosario García-Echave López e Adela Vázquez. Os premios entregaranse próximamente nun acto no que participará o reitor da USC e presidente da Asociación de Amigos do Museo, Juan Viaño Rey, no Museo de Historia Natural da USC.\nOs Ies Xoán Montes, de Lugo, e Rosalía de Castro, de Santiago, gañan as fases da IX Olimpíada de Xeoloxía celebradas na USC\nOs lugueses Pablo Gallego e Jorge Rábade e as compostelás Antía Vilas e Lucía Gontán representarán a Galicia o 17 de marzo en Segovia na fase española da competición\nOs Ies Xoán Montes, de Lugo, e Rosalía de Castro, de Santiago, proclamáronse campións absolutos das fases da IX Olimpíada de Xeoloxía celebradas na USC, despois de que o alumnado destes centros educativos acadara a práctica totalidade dos premios individuais e por equipos nas fases provincias do torneo celebras na Escola Politécnica Superior de Enxeñaría do campus de Lugo e na Facultade de Bioloxía, en Compostela, nas que formalizaron a súa inscrición 59 e 64 estudantes, respectivamente.\nO premio para o vencedor absoluto da fase luguesa da IX Olimpíada de Xeoloxía foi para o alumno de cuarto da ESO do Xoán Montes Pablo Gallego Arias, quen con este triunfo certificou a súa clasificación para participar na fase nacional da IX Olimpíada de Xeoloxía, que se celebrará o 17 de marzo en Segovia. Os seus compañeiros de curso no mesmo centro Jorge Rábade Alonso e Jacobo Fariñas Varela acadaron o segundo e o terceiro premio respectivamente, mentres que Martín González Rodríguez tamén estudante de último curso da ESO no mesmo centro, mereceu tamén un accésit.\nNa competición por equipos, na que participaron grupos formados por alumnado dos Ies Nosa Señora dos Ollos Grandes de Lugo, Ies Gregorio Fernández de Sarria, Ies Xoán Montes de Lugo e IES Aquis Querquenis de Bande (Ourense), o galardón ao conxunto mellor clasificado foi para o formado por Cristian Gallego Anello, Raúl García Pacios, Tomás Iglesias García e Pablo Gallego Arias, alumnos do IES Xoán Montes de Lugo.\nA alumna de 2º de BAC do IES Rosalía de Castro de Santiago de Compostela Antía Vilas Oliveira proclamouse campiona da provincia da Coruña nesta edición da Olimpíada de Xeoloxía. A súa compañeira de curso no mesmo instituto compostelán Lucía Gontán Iglesias rematou as probas desenvolvidas na Facultade de Bioloxía da USC coa segunda mellor clasificación, mentres que Catuxa Casteleiro Deus, tamén alumna de 2º de BAC no Ies Rosalía de Castro, rematou en terceira posición. O accésit co que a organización distingue ao estudante de ESO mellor clasificado na fase coruñesa da IX Olimpíada de Xeoloxía foi para Marta Rodríguez Lorenzo, do Ies de Brión.\nUnha vez rematadas a fases provinciais da IX Olimpíada de Xeoloxía, un certame promovido a nivel nacional pola Asociación Española para o Ensino de colaboración coa Sociedade Española de Xeoloxía e o Colexio Oficial de Xeólogos que citou 202 estudantes de 18 centros de Galicia, nos dous centros xa citados da USC, así como na Facultade de Ciencias de Ourense e na Escola de Minas de Vigo, os mellores clasificados de cada provincia participarán no campionato nacional.\nDaquela, os lugueses Pablo Gallego e Jorge Rábade, así como as estudantes compostelás Antía Vilas e Lucía Gontán, conformarán, xunto cos gañadores de Pontevedra, a representación galega que compita o 17 de marzo en Segovia na fase nacional da IX Olimpíada de Xeoloxía. Deste campionato, convocado un ano máis polo Colexio de Xeólogos, a Sociedade Xeolóxica Española e a AEPECT (Asociación Española para a Ensinanza das Ciencias da Terra), sairá a selección que represente a España na fase internacional do torneo, unha competición que se desenvolverá no mes de agosto en Tailandia.\nUnha tese aproxima as literaturas chinesa e española nun estudo comparado de La Celestina e Xi Xiang Ji\nA investigadora Tian Xia atopou na súa tese doutoral singulares coincidencias en temas, estilos e enfoques sociais nas obras clásicas La Celestina, de Fernando de Rojas, e Xi Xiang Ji (Historia del ala oeste), de Wang Shifu. Trátase da primeira tese deste tipo que se presenta na USC e que supón un avance significativo dentro dos estudos que acercan literaturas aparentemente afastadas como a chinesa e a española.\nTags AsociaciónHistoria Natural USC


Medio Ambiente asegura que a variante de Viveiro mellorará as conexións co núcleo urbano |\nHome Actualidade Medio Ambiente asegura que a variante de Viveiro mellorará as conexións co núcleo urbano\nMedio Ambiente asegura que a variante de Viveiro mellorará as conexións co núcleo urbano\nO contrato de redacción do proxecto de trazado, adxudicado en abril de 2007, establecía a necesidade dun enlace intermedio no treito Landrove-Celeiro\nMedio Ambiente asegura que o enlace centro de Viveiro converte á Variante de Viveiro nunha verdadeira circunvalación que mellorará as conexións do núcleo urbano\nA solución escollida é a única viable e non suporá facer modificado algún no trazado, simplemente, trátase dun axuste para adecuar o deseño as necesidades de conexión da circunvalación ao núcleo de Viveiro\nA Consellería de Medio Ambiente considera que mellorará a mobilidade dos habitantes de Viveiro e dos da toda a comarca, así como a accesibilidade do núcleo urbano e potenciará o desenvolvemento económico\nO departamento autonómico asegura que este vial mellorará notablemente a calidade de vida destes núcleos urbanos, xa que diminuiría a contaminación acústica e atmosférica, entre outras cuestións\nTal e como se intenta facer en todos os proxectos de infraestruturas, a Consellería tratará de diminuír os impactos e atenuar as afeccións que o novo deseño poida producir\nSantiago, 9 de setembro de 2010.- A Consellería de Medio Ambiente, Territorio e Infraestruturas asegura que o enlace centro de Viveiro converte á Variante de Viveiro nunha verdadeira circunvalación que mellorará notablemente as conexións do núcleo urbano e do resto da comarca. O departamento que dirixe Agustín Hernández reitera que non se está a elaborar un novo trazado, senón un axuste do existente, que deseñou no seu momento o Goberno bipartito.\nTal e como se intenta facer en todos os proxectos de infraestruturas, a Consellería tratará de diminuír os impactos e atenuar as afeccións que o novo deseño poida producir.\nEste axuste ven definido continuando as directrices do Executivo anterior para executar o enlace interior en Variante de Viveiro, co fin de lograr que sexa unha auténtica circunvalación desta localidade lucense. Por elo, ao non estar traballando un novo trazado non é necesario un estudo comparativo e sinálase que o proxecto ten estudo de impacto ambiental.\nAsí mesmo, no contrato de redacción do proxecto de trazado establecíase que no mesmo se ía incluír un novo enlace intermedio no treito Landrove-Celeiro e conexión co núcleo de Viveiro. Este contrato foi adxudicado en data 25 de abril de 2007.\nEsta decisión xustifícase pola necesidade de captar tráfico para a VAP da Costa Norte e, polo tanto, rentabilizarase socialmente o investimento que implica esta nova e complicada infraestrutura. Así mesmo, este subtreito de Celeiro-Landrove (Viveiro Sur) ten que funcionar como unha auténtica variante, desconxestionando de tráfico as travesías de Viveiro e Celeiro, que sofren importantes retencións, sobre todo, na época estival; o que sen dúbida mellorará notablemente a calidade de vida destes núcleos urbanos, xa que diminuiría a contaminación acústica e atmosférica, entre outras cuestións.\nPor outra banda, suporá a mellora da mobilidade dos máis de 28.000 habitantes de Viveiro e a súa comarca, así como, a accesibilidade do núcleo urbano, potenciando o seu desenvolvemento económico. Neste momento, as dúas estradas que verán reducido o seu nivel de tráfico, é dicir, a LU-540 e a LU-862, soportan un total de case 20.000 vehículos ao día, polo que a construción deste vial suporá unha importante redución de paso de vehículos por ditas estradas e polo centro da localidade lucense de Viveiro, o que significa unha mellora da seguridade vial nesta zona.\nA solución escollida é a única viable e non suporá facer modificado algún no trazado, simplemente, trátase dun axuste para adecuar o deseño as necesidades de conexión da circunvalación ao núcleo de Viveiro.\nAsí mesmo, levase a cabo unha mellora ambiental importante, xa que se reducen un millón de metros cúbicos de escavación e 800.000 m3 de sobrantes a vertedoiro que se eliminan.\nO PP de Foz pide o arranxo do derrube na estrada de Nois a Moucide\nPardeiro: “Tomaremos a iniciativa ante o Valdetires, evitando que aproveite os contraataques


Citizen 2 ensaios 3: probando o inicio\nChévere Mércores 10 de Novembro, 2010 Sé o primeiro en comentar\nÁs veces non é doado empezar unha obra. O noso maior defecto é dar moitas voltas antes de entrar en faena. Desta vez queremos ir máis...\nCitizen 2 ensaios 2: made in china in galicia\nChévere Martes 9 de Novembro, 2010 1 comentarios\nO local de ensaios convertiuse nun taller de confección, hai que aprender a coser cunha máquina industrial ou polo menos familiarizarse...\nCitizen2 ensaios 1: Fin de ensaio\nChévere Luns 1 de Novembro, 2010 Sé o primeiro en comentar\nHoxe retomamos os ensaios da Segunda Parte de Citizen. Había que facer memoria de todos os materiais que selecionamos para usar despois,...\nVisións de Citizen\nNasamatónChévere Mércores 20 de Outubro, 2010 1 comentarios\nO día da estrea de Citizen estivemos a recoller impresións entre o público. Aquí vos deixamos a de Expo, un dos habituais da Nasa.\nCitizen no camerino\nCamarinaChévereTeatro Mércores 20 de Outubro, 2010 1 comentarios\nAínda non viñeches ver Citizen? Queres saber de que vai? Aí vai un cachiño, aínda que fóra do escenario...\nCitizen: para orientarse no escenario\nNasamatónChévereTeatro Mércores 20 de Outubro, 2010 1 comentarios\nPatricia de Lorenzo e Manuel Cortés cóntannos os seus trucos para non perderse entre tanta cinta.\nMáis impresións sobre Citizen\nEsta vez é Margarita Alborés a que nos conta as súas impresións sobre Citizen.\nMáis sobre Citizen\nNasamatónChévere Martes 12 de Outubro, 2010 Sé o primeiro en comentar\nO día da estrea de Citizen estivemos a recoller opinións sobre a obra na Nasa. Aquí vos deixamos unha.\nQuico Cadaval fálanos de Citizen\nChévere Venres 8 de Outubro, 2010 1 comentarios\nO día da estrea de Citizen veu Quico Cadaval pola Nasa e aproveitamos para preguntarlle que lle pareceu a obra. El deunos unha resposta...\nCitizen 14 ensaios: cambios de última hora\nChévere Luns 4 de Outubro, 2010 Sé o primeiro en comentar\nIsto sí no dá pechado, sempre hai Cousas Que no Acaban de convencerte. Enton fas unha Última probabilidad de correo aparece algoritmos...\nCitizen 13 ensaios: parvadas\nChévere Domingo 3 de Outubro, 2010 Sé o primeiro en comentar\nTratando de facer un resumo da historia en 10 palabras: parvadas.\nCitizen 12 ensaios: entrevistas\nChévere Venres 1 de Outubro, 2010 Sé o primeiro en comentar\nO pase de prensa inclúe por suposto entrevistas para os medios asistentes. Aquí veremos aos xornalistas en acción e aos nosos actores e...\nCitizen 11 ensaios: pasedeprensa\nChévere Mércores 29 de Setembro, 2010 Sé o primeiro en comentar\nComo xa temos luces, decidimos facer o pase de prensa, mesmo antes de ter a obra rematada, total, que máis dá, así nos quitamos de...\nCitizen 10 ensaios: montandoluces\nA cousa avanza. É o momento de entraren en xogo os técnicos, hoxe a sala é para eles. Aí están Fili e Coco pendurando todo o que...\nCitizen 9 ensaios: italiana\nChévere Luns 27 de Setembro, 2010 Sé o primeiro en comentar\nHoxe completamos o texto, un tochazo que te cagas, e o encadernamos para que pareza definitivo e tamén porque Manolo ten memoria visual e...